2 Aprila, 2022 Peca Tipovi košarka 0\nSve smo blizi doigravanju u NBA ligi, pa je sada svaki meč krucijalan za timove koji se bore za plej-of ili plej-in. Predložene kvote i granice podložne su promenama.\nAtlanta Hoksi – Bruklin Netsi – Ukupno poena + (granica 237.5 poena) @ 1.66 u Meridianbet\nU NBA ključa kao u ekspres loncu, na jednom od frontova, onom na plej- in pozicijama, u Istočnoj konferenciji raspored izgleda ovako do kraja regularnog dela (@ su utakmice na strani):\nKlivlend Kavalirsi (42-35)\n@ Njujork Niksi,\n@ Orlando Medžik,\n@ Bruklin Netsi,\nBruklin Netsi (40-37)\n@ Atlanta Hoksi,\nAtlanta Hoksi (40-37)\n@ Toronto Reptorsi,\n@ Majami Hit,\n@ Hjuston Rokitsi\nŠarlot Hornetsi (40-37)\n@ Filadelfija Seventisiksersi,\n@ Čikago Bulsi,\nČini se da bi Klivlend Kavalirsi mogli da dovedu opasnost i to 7. mesto na Istoku ako nastave sa lošim partijama, iako imaju 2 pobede više u odnosu na konkurente u plej-in zoni, posebno ako ne pobede u današnjem meču Njujork Nikse. Kavalirsi imaju 5 poraza na poslednjih 6 utakmica i muku muče sa povredama. Ipak, grčevita borba za 8. mesto i mogućnost prava na grešku na plej-in turniru se vodi između ova preostala 3 tima. Netsi bi trebalo da imaju najlakši raspored, ali noćašnji meč sa Atlanta Hoksima je direktan okršaj koji može, ali ne mora, mnogo toga da odluči. Atlanta Hoksi se nalaze na 6. mestu u takmičenju po broju datih poena (113.7), ali se tim iz Džordžije nalazi na 22. mestu po broju primljenih poena (112.4). Bruklin se nalazi na 9. mestu po broju datih poena (112.5), ali i na 21. mestu po broju primljenih poena (112.2). U sudaru ofanzivno raskošnih ekipa bi se mogao očekivati dinamičan meč. Atlanta Hoksi bolje igraju na svom terenu gde imaju skor 25-14, a Bruklin Netsi bolje igraju na strani gde imaju treći najbolji skor na Istoku i to 23-16.\nNaš predlog su plus poeni, uključujući produžetke, (granica 237.5) na meču Atlante Hoksa i Bruklin Netsa, za ovu igru kladionica Meridianbet nudi koeficijent 1.66.\nTre Jang (Atlanta Hoksi) + poeni (granica 29.5) @ 1.85 u Meridianbet\nPre neki dan je u medijima izašla jedna neprecizno napisana vest iz koje bi se moglo protumačiti da je Tre Jang blizu istorijskog uspeha da ponovi dostignuće Nejta Arčibalda iz 1973. godine i poveže titule najboljeg strelca i najboljeg asistenta u NBA ligi. To ne odgovara sasvim istini, Nejt Arčibald jeste 1973. godine sa 34 poena i 11.4 asistencija u proseku zvanično bio najbolji strelac (NBA scoring champion) i najbolji asistent (NBA assists leader) u takmičenju, to su formalne nagrade. Dok je Tre Jang trenutno na 5. mestu liste najboljih strelaca u ligi sa 28.2 poena po meču, ispred njega se nalaze Lebron Džejms (30.3), Janis Adetokumbo (30.1), Džoel Embid (30.0) i Luka Dončić (28.3). Sa druge strane plejmejker Atlante je sa 9.6 asistencija na 3. mestu liste najboljih asistenata iza Krisa Pola (10.7) i Džejmsa Hardena (10.0). U originalnom tekstu na engleskom jeziku, koji je možda poslužio kao inspiracija, pisalo je da je Tre Jang na pragu da ponovi uspeh Nejta Arčibalda iz 1973. godine, ali u pogledu da bek Hoksa trenutno ima najviše UKUPNO poena i najviše UKUPNO asistencija, a to je ipak više kuriozitet a ne zvanična nagrada. Za nagradu koja se dodeljuje najboljem strelcu i najboljem asistentu je bitan prosek poena a ne totalni broj, uz uslov da je kandidat nastupio na najmanje 70 % odigranih utakmica, granični broj u sezoni od 82 utakmice je minumum 58 odigranih mečeva. Zato i nema, između ostalih, na listi najboljih strelaca Kevina Durenta, iako bi se ovaj sjajni krilni košarkaš sa 29.6 poena po meču nalazio u prvih pet. Vedeta Bruklin Netsa je odigrala 50 utakmica ove sezone i ne može da dođe do kritične brojke od 58 odigranih mečeva u regularnom delu. Da budemo precizniji Trej Jang je odigrao u tom relevantnom sedmercu najviše utakmica ove sezone to jest 71 zvanični nastup, to je više od Lebrona Džejmsa (56), Janisa Adetokumba (63), Džoela Embida (63) i Luke Dončića (61) u trci za najboljeg strelca odnosno od Kris Pola (61) i Džejms Hardena (60) u borbi za najboljeg asistenta i iz tog razloga perjanica Atlanta Hoksa ima najviše UKUPNO poena i asistencija ove sezone. Nije verovatno da će Tre Jang u preostalih 5 utakmica ponoviti onaj mnogo bitniji uspeh Nejta Arčibalda iz 1973. godine, da zajedno ponese titulu najboljeg strelca i najboljeg asistenta, jer kad bi pozvali matematiku u pomoć, igraču tima iz Džordžije bi bile potrebne neke neverovatne brojke samo u asistencijama da bi dostigao prednost od više od 1 asistencije u proseku Krisa Pola, lidera na listi najboljih asistenata.\nNaš predlog su + poeni na Treja Janga, granica je postavljena na 29.5 poena u Meridianbet kladionici koeficjent iznosi 1.85.\nKajri Irving (Bruklin Netsi) + poeni (granica 27.5) @ 1.85 u Meridianbet\nU tri poslednje utakmice Bruklina na domaćem parketu, na kojima je po prvi put ove sezone imao pravo igranja u Njujorku, Kajri Irving i nije imao neko spektakularno izdanje, davao je 16, 24 i 25 poena na tim duelima, uz ne baš impresivan procenat uspešnosti šuta iz igre. Ipak, Irving je dokazao da je u stanju da i pored prepreka odigra na visokom nivou ove sezone i da poseduje sjajne igračke veštine. Izazov je veliki, direktan okršaj Kajri Irvinga i Treja Janga bi mogao biti od krucijalne važnosti za odlučivanje ko će biti pobednik meča. Prava je šteta što će ova dva virtuoza sa loptom Irving i Jang noćas po prvi put da se sretnu na terenu ove sezone, a možda i poslednji, zabava bi trebalo da je zagarantovana.\nNaš predlog su + poeni na Kajrija Irvinga, granica je postavljena na 27.5 poena u Meridianbet kladionici koeficijent iznosi 1.85.\nBam Adebajo (Majami Hit) + skokovi (granica 9.5) @ 1.85 u Meridianbet\nMajami Hit (49-28) se nalazi na 1. mestu u Istočnoj konferenciji, u i dalje vrlo neizvesnoj borbi tim iz Floride ima pobedu više nad drugoplasiranim Milvoki Baksima (48-29) i trećeplasiranim Boston Seltiksima (48-30). Nije to još odlučujuća prednost, Majami ima slabiji međusobni skor od Bostona (1-2), dok je sa Baksima 2-2 u pobedama ove sezone. U slučaju da Bruklin Netsi ne budu na 9. ili 10. mestu biti prvi na Istoku je velika stvar, prednost domaćeg terena u svim potencijalnim serijama plej-ofa. Upravo su Čikago Bulsi u svom poslednjem meču protiv Los Anđeles Klipersa u pobedi posle produžetka pokazali razliku igranja pred vatrenim navijačima, iščekivanju je skoro kraj, plej-of košarka je pred vratima. Bam Adebajo ima 10.3 skoka u proseku ove sezone, prvi je skakač svog tima, možda baš skakačka borba u reketima odluči konačnog pobednika.\nNaš predlog su + skokovi na Bam Adebaja, granica je postavljena na 9.5 skokova u Meridianbet kladionici koeficijent iznosi 1.85.\nUkupna kvota na NBA tiketu za noć između subote i nedelje u kladionici Meridianbet iznosi 10.51.\nPrognoza koja retko kada greši – evo šta kladionice predviđaju za izbore u nedelju


Velika očekivanja od nemačkog predsedavanja EU u oporavku od pandemije | EurActiv Serbia\nPandemija korona virusa primorala je Nemačku da radikalno izmeni prioritete svog predsedavanja Evropskoj uniji u ključnom periodu za oporavak od nezapamćene krize i da taj oporavak uskladi sa dugoročnim ciljevima Unije. Nemačka kancelarka Angela Merkel rekla je da su očekivanja od nemačkog predsedavanja u drugoj polovini godine još više porasla sa krizom izazvanom korona virusom.\n"Tokom predsedavanja, Nemačka mora da fleksibilno odgovori na krizu i njene ekonomske i socijalne posledice, ali istovremeno da nastavi da radi na pitanjima važnim za budućnost", napisala je Merkel u dokumentu koji je u 27. maja poslala liderima političkih grupa u Evropskom parlamentu.\nPredsednik Evropskog parlamenta David Sasoli je, posle video sastanka s nemačkom kancelarkom 26. maja, rekao da će nemačko predsedavanje biti u centru rekonstrukcije Evrope.\n"Sigurni smo da je ovo pravi trenutak da ojačamo našu Uniju", rekao je Sasoli.\nMihael Rot, državni sekretar za evropske poslove u nemačkom Ministarstvu spoljnih poslova, izjavio je da će odgovor na pandemiju korona virusa biti najviši prioritet nemačkog predsedavanja i da je cilj da se sa krizom suoči na dobro koordinisan način. U tom cilju, Berlin podržava pristup koji podrazumeva zdravstvenu koordinaciju, deljenje informacija i jačanje borbe protiv dezinformacija.\nNemačka vlada će imati i težak zadatak uspešnog vođenja pregovora o narednom budžetu EU i Fondu za oporavak, koji je predsednica Evropske komisije Ursula fon der Lajen predstavila u 27. maja.\nPregovori o budžetu EU će zahtevati "mnogo pažnje", navodi se u pismu šefovima parlamentarnih grupa, pošto su neke članice EU već najavile da neće podržati subvencije.\nCentralne teme nemačkog predsedavanja biće i klimatska politika, koja uključuje Evropski zeleni dogovor, i digitalna transformacija.\nOporavak posle krize mora biti zeleni oporavak, navodi se u dokumentu.\nRot je istakao da će u vrhu prioriteta biti i poštovanje vladavine prava koje će biti povezano sa dobijanjem finansijske pomoći EU.\nPregovori o Bregzitu će takođe biti na agendi nemačkog predsedavanja, pošto Brisel i London imaju još malo vremena da postignu dogovor pre kraja prelaznog perioda 31. decembra.\nReforma Zajedničkog evropskog sistema azila biće još jedna tema predsedavanja Nemačke, koja se zalaže za ponovno regulisanje odgovornosti i sprečavanje preopterećenja pojedinih država.\nNemačko predsedavanje će imati i velike organizacione i logističke izazove, jer video konferencije neće dugo moći da menjaju pregovore kakvi se vode na sastancima lice u lice.\nMinistarstvo spoljnih poslova Nemačke navodi da se u ovom trenutku može očekivati za oko 70 odsto manje sastanaka u Briselu nego što bi ih bilo u normalnim okolnostima, zbog čega će konsultacije i koordinacija unutar Evropskog saveta biti znatno ograničeni.\nMerkel: Želim da Evropa preuzme veću odgovornost\nNemačka kancelarka Angela Merkel pozvala je Evropu da preuzme više odgovornosti u svetu i izrazila žaljenje što su odnosi sa SAD drugačiji nego što bi želeli.\n"Treba da učinimo vanredan napor da se izborimo sa ovim vanrednim izazovom (korona virusa) ali ja želim još više, želim da Evropska unija, posebno u vreme krize, pokaže svetsku solidarnost i preuzme više odgovornosti", rekla je Merkel 27. maja u obraćanju u Fondaciji Konrad Andenauer.\nMerkel, koja je najavila odlazak sa funkcije 2021. godine, prikazala je u Fondaciji glavne smernice onoga što će EU raditi do kraja godine, u jeku zdravstvene, ekonomske i socijalne krize.\n"Pandemija će dovesti do jačanja sukoba i postojećih problema na brojnim mestima i prema tome će predstavljati izazov za kapacitet delovanja Evropske unije po pitanju spoljne i bezbednosne politike", reklaje Merkel.\n"To je još više razloga da branimo vrednosti koje nosimo unutar EU, solidarnost, demokratiju, slobodu, zaštitu dostojanstva svakog ljudskog bića", rekla je ona.\nNemačka kancelarka je naglasila da su najvažniji partner Evrope SAD ali da je to partnerstvo drugačije nego što bi EU želela, posebno po pitanju životne sredine.\nOna je ocenila da EU ima "strateški interes" da razgovara sa Kinom uprkos sadašnjim nesuglasicama oko Hongkonga, gde po njoj princip "jedne zemlje dva sistema" treba da se održi.\nNemačko predsedništvo takođe će se baviti odnosima sa Rusijom, rekla je Merkel.\nPo njenim rečima tu treba shvatiti da se u međunarodnim odnosima ne primenjuje zakon jačeg nego snaga zakona. Optužila je Moskvu da podržava marionetske režime u nekim delovima istočne Ukrajine i da napada zapadne demokratije, uključujući i Nemačku hibridnim sredstvima.


Vesti online / Vesti / Srbija / Priznavanje Kosova, ili...? Šta Merkelova zaista očekuje od Vučića?\nPriznavanje Kosova, ili...? Šta Merkelova zaista očekuje od Vučića?\nPredsednik Aleksandar Vučić sastaje se sutra sa Angelom Merkel, drugi put u kratkom roku, ali ovaj put s koferom, i inače punim državničkih briga, u koji je Brisel u poslednjem momentu ubacio novo tumačenje dogovora o formiranju Zajednice srpskih opština, a Brisel i Vašington pojačavaju pritisak u pravcu što bržeg "zatvaranja slučaja Kosovo".\nKo očekuje veće razumevanje od koga: Aleksandar Vučić i Angela Merkel\nPredsednik je uoči puta poručio javnosti da ne treba previše očekivati od tog susreta. To, međutim, ne znači da nije nameran da u Berlinu, centru evropske i tumaču američke politike, pokuša da sa kancelarkom još jednom pokuša da poziciju naše zemlje "unekoliko poboljša".\nRazgovori, kaže, neće biti laki, ali ono što očekuje i čemu se nada jeste razumevanje, i pored toga što o pitanju nezavisnosti KiM Beograd i Berlin misle drugačije.\n* Iz Berlina nam stiže novi predlog za Kosovo?\n* Zašto Merkel zove Vučića u Berlin?\n* Vučić o dve opcije za Kosovo: Jedna realnija, a druga...\nJedna je stvar važna, kaže Vučić, a to je "da ne može na papiru za nas da važi ono što ne piše, a za nekoga ne važi i ono što piše".\nTanjugovi sagovornici u diplomatskim krugovima ukazuju da ne treba očekivati da će se Vučić iz Berlina vratiti sa gotovim rešenjem problema u džepu, jer je i kancelarka, u njihovom prethodnom razgovoru, krajem februara, poručila:\n- Ja ne propisujem šta se mora desiti po pitanju Kosova, neću da delim savete, predsednik Srbije je tu glavni akter".\nMerkel možda i ne spada u evropske zvaničnike koji pod tom formulacijom misle da Vučić treba i da "završi" slučaj Kosovo tako što će ga "predati" Prištini, ali, sigurno je da i ona očekuje razumevanje od predsednika Srbije - "za realnost".\nNemačka je priznala Kosovo, njena politika je konstatntna i ne menja se lako, a naročito ne u okolnostima novog hladnog rata, na šta podseća trenutna politička situacija u svetu. Uz to, Vašington sada direktno "gura" ovo pitanje, a Brisel ne može da sakrije da gubi strpljenje i nema odgovor na zamerke prekoatlantskog partnera da dijalog ne može da privede kraju.\nKoliki je onda manevarski prostor predsednika Vučića u Berlinu? Može li, mimo razumevanja Angele Merkel za srpsku poziciju, da dobije još nešto?\nPoslanik Evropskog parlamenta iz nemačke SPD, koalicionog partnera Merkelove, Josip Juratovič kaže da ni EU, a posebno ne Merkel, ne mogu preuzeti političku odgovornost legitimno izabranih političkih lidera u Beogradu i Prištini.\nProfesor Univerziteta u Bukureštu Franc-Lotar Altman, koji važi za ličnog prijatelja kancelarke, kaže da Nemačka ne insistira da Beograd zvanično prizna nezavisnost Kosova, ali da joj je veoma važno da se to pitanje reši, inače će članstvo Srbije u EU ostati blokirano, što, dodaje, nije u interesu Nemačke.\nIpak, Vučić celokupnom svojim diplomatskim angažmanom pokazuje da nije gotovo dok nije gotovo i da nema rešenja kosovskog problema bez Srbije.\nBez obzira na ishod razgovora, Vučićev sastanak s Merkelovom je izuzetno značajan, jer pokazuje da prostora za razgovor još ima.\nVeć i sama upitanost da li nešto može da se uradi u Berlinu, 10 godina posle proglašenja nezavisnosti Kosova, pokazuje, kako kaže predsednik Vučić, "da se makar nešto uspelo".\nSRBIJA Da li je Kosovo "problem svih problema" za Srbiju? On kaže da nije\nSRBIJA Menja se pozicija: Haradinaj i Tači sada drugačije pričaju sa Srbijom


Uveden "Katastarski alarm" da zaštiti vlasnike nepokretnosti - evo kako funkcioniše - Ozon Media\nUveden „Katastarski alarm“ da zaštiti vlasnike nepokretnosti – evo kako funkcioniše\nOd strane Ozon 28.12.2021.\nOd strane Ozon 28.12.2021. 0 komentar\n„Katastarski alarm“ je najnovija aplikacija koju je RGZ kreirao sa ciljem da vlasnika ili bilo koga ko ima pravni interes alarmira o svim promenama u vezi sa nepokretnošću.\nNa taj način, kako kažu u Republičkom geodetskom zavodu, građani će biti obavešteni u realnom vremenu i ukoliko neko zlonamerno pokuša da podnese zahtev za promenu vlasništva ili upis zabeležbi i tereta, vođenje sudskog spora, ispravku greške, kao i bilo koje druge radnje koje mogu da nanesu štetu vlasniku i ugroze njegova prava.\nDa bi korisnik dobijao informacije o svim promenama na nepokretnosti koju prati, potrebno je da popuni zahtev na sajtu RGZ-a verifikovan elektronskim potpisom, a sva obaveštenja će mu stizati mejlom bez odlaska na šalter ili svakodnevnog proveravanja u aplikaciji eKatastar na sajtu RGZ-a.\n„Masovna primena ove aplikacije direktno će uticati na promenu loših navika u društvu, pokušaje reketiranja vlasnika nepokretnosti i korišćenje pravnog okvira za prevare. Kreiranjem ‘Katastarskog alarma’ Republički geodetski zavod je zaokružio sistem koji efikasno štiti prava građana nad nepokretnostima. Taj sistem obuhvata korišćenje ePečata, servisa za potvrđivanje autentičnosti elektronskih dokumenata i najmoderniju aplikaciju za odbranu od sajber napada“, navode u RGZ.\nOni napominju da su relevantne međunarodne organizacije, i pre uvođenja ovog sistema, svrstale Srbiju na deseto mesto u Evropi i četrnaesto globalno po sigurnosti vlasništva.\n„Građanima i svim investitorima obezbeđen je najveći stepen pravne sigurnosti za sve nepokretnosti upisane u katastar. Svojim digitalnim servisima RGZ je maksimalno pojačao odbrambene redove prema korupciji i uveo politiku nulte tolerancije za iznudu – reket. Međutim, da bi se problem u potpunosti rešio, RGZ je intenzivirao već visoko razvijenu saradnju sa MUP“, kažu u RGZ.\nOni apeluju na vlasnike nepokretnosti da koriste „Katastarski alarm“ kako bi pravovremeno mogli da prijave MUP-u i sudovima osobe koje zloupotrebljavaju podnošenje zahteva da bi pribavile protivpravnu korist i napravile štetu.\n„Katastar nepokretnosti je mesto u sistemu državne uprave koje identifikuje sve prevare i propuste nastale pre postupka upisa. Novim uslugama RGZ je stavio tačku na pokušaje zloupotrebe unutar sistema zemljišne administracije van katastra, a koji ugrožavaju vlasnike“, ističu u Katastru.\nOni tvrde da nepokretnosti upisane u katastar više nikada ne mogu biti predmet prevara, duplih prodaja, ugrožavanja prava vlasništva nad nepokretnostima ili drugih malverzacija, jer sada digitalni sistem RGZ to automatski detektuje i alarmira.\nAPLIKACIJAkatastarsrbijasremska mitrovicaUPIS U KATASTAR\nNE BRŽE OD ŽIVOTA Apel građanima: Povećan oprez u saobraćaju tokom praznika\nUprkos apelima UKLONILI trake UPOZORENJA na Fruškoj gori – JEDNA OSOBA POVREĐENA\nSrbija svakog dana prošle godine ostajala bez 202...\nRepublički zavod za statistiku: 69.136 dinara prosečna zarada...


„Ne ceni knjigu po koricama“: BUM i Poverenik za ravnopravnost organizuju „Živu biblioteku“ - Portal Moj Bečej - Bečejske opštine iz ugla građana!\n„Ne ceni knjigu po koricama“: BUM i Poverenik za ravnopravnost organizuju „Živu biblioteku“\n„Ljudi knjige“ u subotu u Bečeju govore o diskriminaciji iz svog iskustva\nSre dec 12\nUz podršku Poverenika za zaštitu ravnopravnosti, Bečejsko udruženje mladih u subotu 15. decembra u Gradskom pozorištu Bečej od 15 sati organizuje „Živu biblioteku“. Cilj događaja u kom učestvuju „ljudi knjige“ i čitaoci koji ih „čitaju“ jeste promocija ljudskih prava, ravnopravnosti, borba protiv rasizma i ksenofobije.\nKoncept biblioteke je takav da su knjige živi ljudi, pažljivo odabrani iz društvenih grupa o kojima vladaju predrasude i negativni stereotipi. Zbog toga su ove osobe često izložene diskriminaciji.\n„Knjige” će pričati svoju priču „čitaocima“, a oni imaju 20 minuta da im postave pitanja i da saznaju sve što ih zanima. Bibliotekari će pomoći posetiocima da od desetak knjiga odaberu svoju.\nInače, nevladine organizacije čiji su članovi i članice, kao Bečejskog udruženja mladih, prošli obuku za organizovanje „Žive biblioteke”, približiće sugrađanima ovaj koncept i time promovisati, između ostalog, ljudska prava.


Đurić:Nisu poznati ni obrisi pravno obavezujućeg sporazuma\nMart 19, 2018 12:05\nMarko Đurić je za bečki Standard naveo i da, ako dođe do referenduma, na njemu neće biti pitanje kosovske nezavisnosti.\nPodsetio je da je u Srbiji već pokrenut interni dijalog o KiM, u kojem učestvuje više stotina stručnjaka iz svih oblasti.\nĐurić je rekao da na tim okruglim stolovima učesnici često iznose suprotstavljene stavove, te da je taj format pokazao kompleksnost problema sa kojim se suočavamo.\n"Međutim bilo je i par interesantnih predloga, koji do sada nisu mogli da se čuju u javnosti. Odlučujuće je da je dijalog o Kosovu i Metohiji u širim krugovima oživljen kao nacionalno pitanje, a ne kao problem političke elite ili stranaka koje su na vlasti", naveo je Đurić.\nU tom dijalogu su, kaže Đurić, do sada učestovali eksperti iz oblasti prava, medicine, bezbednosti, međunarodnih odnosa, ekonomije i političkih partija, a želi da se čuje i stav Srpske pravoslavne crkve.\nŠto se pravno obavezujućeg sporazuma sa Prištinom tiče, Đurić kaže da Beograd nema predstavu o tome kakve obrise treba da ima takav dokument, niti se može predvideti šta EU pod tim podrazumeva.\n"Jasno je da EU nema jasan stan po pitanju jednostrano proglašene nezavisnosti Kosova, što se vidi i iz Strategije o proširenju za Zapadni Balkan. Nezavisno od svih razmišljanja u EU na ovu temu ne postoji nikakva sumnja da trajno i održivo rešenje mora biti pronađeno za stabilnost ovog dela Evrope", naveo je Đurić.\nStandard piše da taj, kako navodi, istorijski sporazum, koji bi navodno rešio sva sporna pitanja između Beograda i Prištine, treba da bude postignut do kraja aktuelne Evropske komisije, naredne godine.\nNapominje se i da je za pravno obavezujući sporazum nadležna šefica evropske diplomatije Federika Mogerini koja je, podseća se, nedavno rekla da vidi odlučnost Beograda i Prištine da se ovaj sporazum potpiše iduće godine.\nSrpska lista: Radi Trajković je bolje da ćuti 141\nKfor nastavlja nadgledanje otrovnog industrijskog materijala 111\nĐurić: Šokiran sam time što se u Prištini hvale nestašicom mleka 87\nĐurić i Šarčević dobili dozvolu za ulazak na Kosovo 441\nStefanović: Netačne tvrdnje Prištine, vrše pritisak 31


RTS :: Pastor raspisao pokrajinske izbore za 26. april\nIzbori 2020 Pastor raspisao pokrajinske izbore za 26. april\nutorak, 03. mar 2020, 17:00 -> 17:59\nPredsednik Skupštine Vojvodine Ištvan Pastor raspisao je izbore za poslanike u Skupštini AP Vojvodine za nedelju, 26. april.\n"Pozivam građane da 26. aprila iskoriste svoje građansko pravo i daju glas po svojoj želji. Vi ste jedini koji imate pravo da odlučite ko će vas u narednom periodu predstavljati u pokrajinskom parlamentu", rekao je Pastor.\nPastor je stranke, koalicije i grupe građana, koje će učestvovati u izbornoj trci, pozvao da vode kulturnu izbornu kampanju na osnovu programa i projekata.\n"Skupština AP Vojvodine je parlament u kojem se neguje visok nivo kulture u ophođenju, međusobno uvažavanje i poštovanje. Svi zajedno smo izgradili respektabilnu instituciju, to je učinak svih 120 poslanika. Iz tog razloga pozivam sve na korektnu i kulturnu izbornu kampanju, na borbu argumentima i programima", rekao je Pastor.\nPredsednica Narodne skupštine Maja Gojković raspisaće sutra u 10 sati izbore za odbornike skupština gradova i skupština opština u Srbiji.


Novi zakon u USK, inspektori mogu odmah stavljati katance – Cazin.BA\nNa snagu je danas stupio novi Zakon o inspekcijskim poslovima u Unsko-sanskom kantonu (USK), koji donosi brojne novine te omogućava mnogo šira ovlaštenja u radu i postupanju inspektora.\nPrema riječima Dženite Duraković, portparolke Kantonalne uprave za inspekcijske poslove USK, nova zakonska regulativa otklanja brojna ograničenja s kojima su se inspektori suočavali prilikom inspekcijskog nadzora.\n“Starim zakonom, na osnovu kojeg se postupalo, nije bila data mogućnost inspektoru da na licu mjesta zabrani rad ili obavi pečaćenje subjekta koji ne ispunjava potrebne zakonske kriterijume. Time se na neki način stimulisao nezakoniti rad objekata, jer je inspektor u takvim slučajevima bio obavezan da provede postupak u skladu s posebnim zakonima, koji su podrazumijevali rješenje o otklanjanju uočenih nedostataka”, kaže Durakovićeva.\nPrema njenim riječima, inspektor sada u skladu s novim zakonskim rješenjima može na licu mjesta zabraniti rad i obaviti pečaćenje poslovnih prostorija ako se ustanovi da nisu ispunjeni minimalni uslovi za obavljanje određenih djelatnosti. “Ukoliko inspektor prilikom nadzora utvrdi više od dva prekršaja, on može izreći mjeru privremene zabrane rada u trajanju od sedam dana. Ukoliko dođe do ponavljanja prekršaja, rok se produžava na 30 dana, a u svakom narednom slučaju se izriče naredba u trajanju od 60 dana, što je takođe novina. Cilj svega je efikasniji rad inspektora i suzbijanje rada bez odobrenja nadležnih organa”, kazala je Durakovićeva. Dodala je kako će se novim zakonskim rješenjima povećati i prihodi od kazni, a zakon je precizno definisao i postupanje s oduzetim predmetima i robom, te druge okolnosti.\nDurakovićeva kaže kako je zakon urađen po uzoru na slične evropske zakone, a u narednom periodu se očekuje donošenje podzakonskih akata kako bi se sam zakon što efikasnije primjenjivao na terenu.\nKantonalna uprava za inspekcijske poslove USK KUIP novi zakon


07.03.2019. 13:42 / Izvor: Fena\nBritanija će vjerovatno morati da odgodi svoj odlazak iz Evropske unije ukoliko poslanici odbiju predloženi vladin sporazum o razlazu tokom glasanja u narednoj sedmici, izjavio je u četvrtak ministar finansija Philip Hammond.\nUkoliko premijerka Theresa May ne uspije u britanskom parlamentu dobiti odobrenje svog sporazuma oi izlasku iz EU, poslanici će tada morati odlučiti da li da odgode Brexit ili da izazovu haos u petoj ekonomiji svijeta napuštajući blok bez postignutog sporazuma.\n"Vlada je veoma jasna prema volji parlamenta po tom pitanju. Parlament će glasati da napusti Evropsku uniju bez sporazuma. Veoma sam uvjeren u to", izjavio je Hammond za BBC radio.\nBritanija bi trebala napustiti EU za 22 dana, ali ukoliko poslanici odbiju sporazum, to je će dovesti u sumnju kako, kada ili eventualno da li će ikada Britanija učiniti najveći zaokret u vanjskopolitičkoj i trgovinskoj politici u skoro pola stoljeća.\nHammond je upozorio euroskeptične kolege da bi se, ukoliko odbiju vladin sporazum, mogli suočiti s rizikom tješnjih ekonomskih veza s EU.\n"Tada ćemo se naći na nepoznatoj teritoriji gdje bi se konsensuz morao postići u Donjem domu, i to bi neizbježno značilo kompromise. Jedini put za moje kolege da to izbjegnu jeste da glasaju za sporazum", kazao je.\nPoslanici su 15. januara glasali s 432 naprema 202 glasa protiv sporazuma, u najtežem porazu vlade u savremenoj britanskoj istoriji, uglavnom iz brige oko pitanja granice s Irskom i izbjegavanja takozvane "tvrde granice" između Sjeverne Irske, koja ostaje u Ujedinjenom Kraljevstvu, i Republike Irske, koja je članica EU.\nRazgovori s Britanijom o sporazumu o razlazu s Evropskom unijom nisu doveli do nikakvih pomaka i nikakvo skoro rješenje nije na pomolu, saopćili su u srijedu zvaničnici EU.\nBritanija želi zakonski obavezujuće promjene u dijelu sporazuma oko irske granice kako bi osigurala da to ne bude neograničeni aranžman i da London ostane blokiran unutar kontinuirane carinske unije s EU.\nDirektno upitan da li će napustiti vladu ako se May odluči na razlaz bez sporazuma, Hammond je izjavio: "Uvijek sam govorio kako vjerujem da bi bio veoma loš ishod za Ujedinjeno Kraljevstvo da napusti Evropsku uniju bez sporazuma", prenosi Reuters.


Ko je odgovoran za incidente na severu Kosova? - Sputnjik Srbija\n07:05 11 Jul 2020\nKo je odgovoran za incidente na severu Kosova?\n19:15 14.04.2015 (osveženo 16:19 05.10.2015) Preuzmite kraći link\nSerija incidenata na severu Kosova nastavljena je kasno sinoć kad su nepoznati počinioci bacili bombu na parking policijske stanice u Zubinom Potoku. U poslednjih nekoliko dana, incidenti na severu južne srpske pokrajine postali su svakodnevni, ali uprkos tome, sagovornici Sputnjika očekuju da će uskoro doći do smirivanja situacije.\nPotpredsednik Vlade Kosova i lider Srpske liste Branimir Stojanović kaže da je na svim stranama ogromna politička odgovornost za incidente, a da bi lokalne samouprave i sa srpske i sa albanske strane Ibra trebalo da vode računa o svemu što kažu i o svemu što urade. Takođe, Stojanović kaže da je velika odgovornost i na KPS-u.\nBačena bomba na parking Kosovske policije u Zubinom Potoku\n„Za nas je suštinski važno da se situacija smiri. Međunarodna zajednica ima veliku odgovornost, Euleks takođe, da pravne mehanizme koji su im dati iskoriste na način da one koji destabilizuju situaciju sankcionišu i da odgovore na ono zbog čega su tu“, kaže Stojanović za Sputnjik.\nOn je dodao da je zvanični Beograd uvek vodio računa o interesima naroda, dok su na albanskoj strani uvek postojale grupe kojima je bio interes da stvaraju krize.\nS druge strane, politički analitičar iz Prištine Fatmir Šeholi vidi Srbe kao glavne krivce za incidente na severu Kosova.\nNestanak albanskog mladića nema veze sa incidentima u Mitrovici\n„Ja mislim da ovo što nam se dešava, dešava se, pre svega, zbog frustriranih izjava ministra Vulina, zatim zbog Briselskog sporazuma, onog dela koji se tiče pravosuđa i zbog nedovoljnog angažovanja Vlade Kosova u kontekstu onoga što tišti Srbe na severu. Danas imamo i izjave predstavnika radikalnih srpskih struja na severu poput Marka Jakšića koji optužuje Vladu Srbije zbog svega što se dešava na severu i mislim da takvi tonovi doprinose stabilnosti imajući u vidu da i Vlada Srbije i Vlada Kosova i Brisel čine sve kako bi došlo do normalizacije odnosa“, kaže za Sputnjik Šeholi.\nOn je dodao da na severu Kosova povremeno dolazi i do međusobnih obračuna srpskih kriminalnih grupa, ali da se srećom, nestabilnost na severu ne odražava na centralno Kosovo.\nŠeholi kaže da bi Vlada Kosova i kosovske institucije trebalo da ozbiljnije shvate kakva je situacija na severu i da maksimalnim angažovanjem sa Euleksom i Kforom spreče da situacija ne poprimi nepovoljnije dimenzije.\nincidenti, Briselski sporazum, Fatmir šeholi, Branimir Stojanović, Aleksandar Vulin, Srbija, Kosovo i Metohija


CC00 PRA sv2 Praistorija jugoslavenskih zemalja. CC00 PRA sv2 Praistorija jugoslavenskih zemalja. CC00 PRA sv2 Praistorija jugoslavenskih zemalja. CC00 PRA sv.2 Praistorija jugoslavenskih zemalja. CC00 PRA sv3 Praistorija jugoslavenskih zemalja. CC00 PRA sv3 Praistorija jugoslavenskih zemalja. CC00 PRA sv3 Praistorija jugoslavenskih zemalja.


Изетбеговић подноси апелацију за укидање назива Република Српска?\nIzetbegović podnosi apelaciju za ukidanje naziva Republika Srpska?\n22-09-2016 20:07 Svet Region\nBošnjački član Predsedništva BiH i lider Stranke demokratske akcije (SDA) ima nameru da podnese novu apelaciju Ustavnom sudu BiH kojom će od tog suda zatražiti da ospori naziv Republike Srpske, objavile su „Narodne”, pozivajući se na izvore bliske Izetbegoviću.\nList navodi da bi Izetbegović svoju tezu za „oduzimanje” imena Republici Srpskoj obrazložio „činjenicom” da se u nazivu tog entiteta „prepoznaje samo jedan narod” i da je „on diskriminatorski po građane koji nisu Srbi”, te da je naziv Republika Srpska „uspostavljen u Skupštini srpskog naroda BiH, bez učešća Bošnjaka i Hrvata”.\nU apelaciji Izetbegović će se, prema saznanjima „Narodnih”, pozvati i na odluku Ustavnog suda iz 2000. godine, kojom je – umesto člana jedan Ustava RS, koji je glasio da je „RS država srpskog naroda i građana koji u njoj žive” – određeno da je „RS jedan od dva ravnopravna entiteta u BiH, te da Srbi, Bošnjaci i Hrvati, kao konstitutivni narodi, ravnopravno učestvuju u vršenju vlasti. Kao dodatni argument koristiće i „aktuelnu” odluku o neustavnosti 9. januara, Dana RS.\n„Izetbegovićevi timovi iz predmeta protiv Srba, vođenih pred Haškim tribunalom i Sudom BiH, vade delove presuda kojim žele da ’dokažu’ da je na teritoriji RS izvršeno sistematsko i plansko etničko čišćenje svih koji nisu Srbi, i da je ’sve kulminiralo genocidom u Srebrenici’, te da je RS ’genocidna tvorevina’ u kojoj nesrpski narod, pod tim nazivom, ne oseća sigurnost”, rekao je sagovornik „Narodnih”.\nOn je, kako se navodi, napomenuo da će Izetbegović u apelaciju, kao dokaz više, uvrstiti i „Izveštaj komisije za istraživanje događaja u Srebrenici i oko nje, od 10. do 19. jula 1995. godine, koji je usvojila Vlada RS u vreme dok je na njenom čelu bio Dragan Mikerević, i obraćanje bivšeg predsednika RS Dragana Čavića od 22. juna 2004, neposredno nakon što je tadašnja Vlada RS usvojila sporni izveštaj”.\nIsti izvor potvrdio je kako Izetbegović „veruje” da će i ova njegova apelacija „biti prihvaćena”.\nSARAJEVO MOŽE, A SRBIMA ZABRANJENO: Dan državnosti Federacije BiH\nPLAVŠIĆ: Zar da slavimo 1.mart, dan kada su ubili srpskog svata pred crkvom i pucali u srpsku zastavu?!\nARMINKA HELIĆ MI JE RASTURILA BRAK: Bred Pit otkriva ko je isprao mozak Anđelini!


AUTOCESTE FBIH: NISMO ODLUČIVALI O TRASI AUTOPUTA | Hayat.ba\n-Kao jedan od strateških dokumenta za završetak izgradnje Koridora Vc, Zastupnički dom Parlamenta Federacije Bosne i Hercegovine na 17. sjednici održanoj 25. januara 2017. godine i Dom naroda Parlamenta Federacije Bosne i Hercegovine, na 18. sjednici održanoj 9. februara 2017. godine, donose: ‘Prostorni plan područja posebnih obilježja od značaja za Federaciju Bosne i Hercegovine autocesta na Koridoru Vc’ za period od 20 godina. Prostorni plan područja posebnih obilježja od značaja za Federaciju BiH Autocesta na Koridoru Vc je objavljen u Službenim novinama FBiH 100/17 od 25. decembra 2017. godine – navodi se u saopćenju Autocesta FBiH.\nNakon što su provedene procedure definirane Zakonom o prostornom planiranju i korištenju zemljišta na nivou FBiH, riješen je položaj trase za nastavak gradnje na jugu, odnosno poddionica Mostar jug – Kvanj, dodaje se.\n-Naglašavamo da JP Autoceste FBiH nisu bile nosilac pripreme Prostornog plana niti nosilac izrade Prostornog plana sa posebnim obilježjima, između ostalog, i javnih rasprava. Navedeni poslovi su u nadležnosti Federalnog ministarstva prostornog uređenja. Nadalje, želimo da istaknemo da je prilikom odabira optimalne trase autoceste na području Mostara jug – Buna urađena i multikriterijska analiza varijanti trase sa prijedlogom najpovoljnije opcije – saopćeno je iz Autocesta FBiH.


Foto: Alo Alo / youtube\nNaš fudbal je toliko puta bačen u blatu i umesto da u centru pažnje bude reprezentacija Srbije i spisak za Svetsko prvenstvo, kao po pravilu iskoče neke neverovatne scene.\nOvaj put one dolaze iz sa utakmica 27. kola Srpske lige "Beograd" između Prve Iskre i Jedinstva iz Surčina, a cela Srbija bruji kako je meč - namešten. Da nije tužno, bilo bi smešno...\nŠta se tačno dogodilo? Naime, Jedinstvo je u Bariču na poluvremenu vodilo 0:3, a onda se u nastavku dogodio čudesan preokret i trijumf domaćeg tima od 4:3.\nSve to ne bi bilo toliko čudno i sramotno, da se igrači ekipe iz Surčina nisu bukvalno stajali ili se sklanjali(!) pred napadima rivala. Uostalom, sami pogledajte šta je deo našeg klupskog fudbala.\nSve to se pojavljuje u sezoni kada su i Crvena zvezda i Partizan prezimili u Evropi, kada se Srbija posle osam godina plasirala na veliko takmičenje, ali očigledno da se pojedinci i dalje bave nekim drugim stvarima.


Stanija i David\nStanija Dobrojević u "Zadrugu" je ušla navodno sa ciljem da rasturi vezu Davidu Dragojeviću i Ani Korać.\n- Stanija je dobar rijaliti igrač i taktičar, i zna kako se opstaje u rijalitiju. S obzirom na to da Vladimir nije s njom, ona je rešila da sama igra igru. Predstaviće se kao zauzeta devojka koja voli svog dečka, ali će se u međuvremenu zaljubiti, i to u zabranjenog muškarca - ispričao je izvor blizak starleti za "Kurir".\nInače, priča se da se Stanija obavestila Vladimira o svemu kako bi se izbegli njegovi eventualni napadi ljubomore.\nKako su primetili gledaoci, starleta je već krenula u akciju i počela je suptilno da se nabacuje Davidu, te su mnogi komentarisali kako se ona na žurci nije odvajala od Davida


Sajber hronika, 12.12.2019, 03:30 AM\nDvojica rumunskih hakera, Bogdan Nikolesku (37) i Radu Miklaus (37), osuđeni su u petak na 20, odnosno 18 godina zatvora nakon što su proglašeni krivim za inficiranje 400000 računara malverom koji je krao lozinke i finansijske informacije, i od žrtava ukrao milione dolara.\nIzricanje presude usledilo je nakon što ih je u aprilu savezna porota u Ohaju proglasila krivim.\nOd 2007. godine, njih dvojica su bili članovi grupe „Bayrob” iz Bukurešta. Grupa je razvila malver i distribuirala ga preko emailova, koje je slala u ime kompanija poput Western Union, Norton AntiVirus i drugih. Kada bi korisnici kliknuli na fajlove u prilogu, na njihove sisteme instaliran je malver. Od tog trenutka malver bi sakupljao lične podatke, podatke o kreditnim karticama i korisnička imena i lozinke, isključivao alate za zaštitu od malvera i blokirao žrtvama pristup web sajtovima policije i drugim na kojima su se mogle obratiti za pomoć.\nDvojac je mogao da kopira email kontakte žrtava pomoću malvera, da bi zatim slali emailove sa malverom. Pored toga, malver je prisiljavao sisteme žrtava da registruju AOL naloge, a zatim šalju još emailova sa ovih legitimnih email adresa. Njih dvojica su registrovali više od 100000 email naloga korišćenjem ove metode i mogli su da pošalju na desetine miliona emailova.\nNikolesku i Miklaus su takođe ubacivali lažne web stranice u legitimne web sajtove, kao što je eBay, kako bi presreli žrtave na tim web sajtovima i naterali ih da unesu korisničko ime i lozinku na lažnu web stranicu. Njih dvojica su na eBay ubacili više od 1000 lažnih lista za automobile, motore i još mnogo toga. Oni su stavljajli fotografije sa malverom, a zatim su oni koji bi kliknuli na njih bili preusmeravani na lažne web stranice koje su izgledale kao legitimne eBay stranice. Ove web stranice prevarile su žrtve da plaćaju „robu“ nepostojećem „eBay Escrow Agent“, za kog se ispostavilo da je osoba koju je dvojac angažovao da prikupi novac i preda im ga. Ova prevara rezultirala je gubitkom nekoliko miliona dolara.\nPrema tvrdnjama američkog Ministarstva pravde, ovim napadima Nikolesku i Miklaus su zaradili više od četiri miliona dolara. Njih dvojica su uhapšena u Rumuniji u septembru 2016. godine, a kasnije su isporučeni SAD.\nTreći član grupe, Tiberiu Danet, se u novembru 2018. izjasnio krivim za osam optužbi a očekuje se da će presuda u njegovom slučaju biti doneta 8. januara 2020. godine.


Prema saznanjima Pinka, oko sto pripadnika specijalne jedinice ROSU sa 25 džipova i specijalnih oklopnih vozila, upalo je na sever Kosova i Metohije.\nDok se danima u javnosti iznose brojne verzije stravičnog ubistva Lane Bijedić (19), policijski istražioci su u potrazi za novim dokazima u fokus pažnje stavili dva automobila. To je potvrđeno iz Tužilaštva Zapadno-hercegovačkog kantona, pod čijim se nadzorom vodi istraga u ovom slučaju.\nSRPSKI INSTAGRAM u DELIRIJUMU: Ona je stvarno BOMBA - objavila je BRUTALNO NEVALJALU FOTKU i 100.000 lajkova palo je za samo par sati\nSenidah polako, ali sigurno poprima razmere regionalne senzacije, a ova mlada dama dokaz je da autentičnost i drugačiji stav i izgled uvek imaju prođu, te da publika prepoznaje iskrenost i kvalitet.\nKada ste poslednji put držali pravo pismo u rukama? Kada i goluba pismonošu?\nMama iz Australije želela je da zabeleži lep jesenji sa decom u šumi. Idiličan porodični dan na trenutak joj je zastao u grlu kad je uveče pogledala fotografiju svoje dece.


Beograd, 9. decembar 2021.\nEvropska unija je opredelila još deset miliona evra bespovratnih sredstava za oporavak od posledica kovida 19 koja će biti realizovana kroz EU PRO Plus program. Sporazum o dodatnoj pomoći, koja će biti usmerena na podršku lokalnim samoupravama, malim privrednicima da umanje posledice kovida 19, kao i na podršku zdravstvenom sistemu, potpisali su danas u Beogradu ministar za evropske integracije Jadranka Joksimović i šef Delegacije Evropske unije (EU) u Srbiji, ambasador Emanuele Žiofre na sastanku Upravnog odbora EU PRO Plus programa.\n„Dodatnih deset miliona evra namenjeni su za unapređenje i jačanje otpornosti i za saniranje posledica pandemije kovida19 na niovu lokalnih samouprava ali i u sektoru malih i srednjih preduzeća, koja su kičma naše privrede,” dodala je Joksimović.\n„Današnje potpisivanje je jasan znak da Evropska Unija ostaje posvećena podršci Srbiji ne samo u sprečavanju kovida 19, već i u pomoći zemlji u oporavku od posledica. Dodatak od deset miliona evra prvobitnom budžetu Programa od 30 miliona evra je odličan primer agilnosti Evropske komisije i snažnog partnerstva između Delegacije EU i Ministarstva za evropske integracije koji udružuju napore da odgovore na prioritetne potrebe Srbije”, rekao je šef Delegacije Evropske unije (EU) u Srbiji, ambasador Emanuele Žiofre.


Zvezda: Srbija i svet su izgubili jedno veliko ime - MaxBet Sport\nInformacija da je preminuo legendarni fudbalski trener Radomir Antić pogodila je i sve u Crvenoj zvezdi. Antić je bio partizanovac, ali to naravno nije sprečilo crveno-bele da putem saopštenja izjave saučešće njegovoj porodici.\nPoruku sa Marakane prenosimo u celosti:\n– Fudbalski klub Crvena zvezda sa velikim žaljenjem primio je vest o odlasku Radomira Antića. Iako je kao igrač pronosio slavu našeg najvećeg rivala, bio je gospodin u kopačkama, sportsmen od glave do pete, poštovan gde god se pojavljivao.\nOstavio je dubok trag u srpskom i svetskim fudbalu kao trener ekstra klase i jedan od retkih na planeti koji je vodio Real Madrid i Barselonu, a vratio slavu Atletiko Madridu.\nZnanjem, iskustvom i autoritetom odveo je selekciju Srbije na Mundijal u Južnu Afriku 2010, podižući rejting našem fudbalu.\nSrbija i svet su izgubili još jedno veliko ime. Fudbalski klub Crvena zvezda izražava iskreno saučešće porodici Antić.\nTagovi:FK Crvena zvezdaFudbalska reprezentacija SrbijeRadomir AntićTop3\nMladi bolivijski fudbaler umro od koronavirusa


Akcenat na zapošljavanju i samozapošljavanju boračke populacije\nSastanak federalnog ministra za pitanja boraca i invalida s predstavnicima boračkih udruženja BPK-a\nNakon sastanka sa predstavnicima zakonodavne i izvršne vlasti Bosansko-podrinjskog kantona Goražde, federalni ministar za pitanja boraca i invalida Salko Bukvarević juče se sastao i sa predsjednicima udruženja boračkih populacija s prostora BPK-a.\nMinistar Bukvarević upoznao je predstavnike udruženja sa glavnim aktivnostima i planovima Federalnog ministarstva na rješavanju ključnih pitanja boračih populacija.\nS obzirom da je naglasak stavljen na pitanje zapošljavanja boračkih populacija, posebno djece iz šehidskih porodica i porodica poginulih boraca, kao i uvezivanja radnog staža demobilisanih boraca, federalni ministar najavio je da su za narednu godinu planirani konkretni projekti na rješavanju ovih pitanja.\nKad je riječ o ratnim vojnim invalidima, naglašeno je da je naporima Federalnog ministarstva za pitanja boraca postignuto da u slučaju medicinskog vještačenja kod Instituta za medicinsko vještačenje ratni vojni invalidi imaju pravo uložiti žalbu ovom ministarstvu, što do sada nije bio slučaj, jer su se sve žalbe morale podnositi Ustavnom sudu FBiH.\nKao jedno od glavnih pitanja u oblasti boračke problematike na prostoru BPK-a Goražde istaknuto je donošenje Zakona o pravima demobilisanih borca, kao i pitanja zapošljavanja, liječenja, materijalnih nadoknada i stambenog zbrinjavanja ove populacije.\nTakođe, istaknuto je i pitanje formiranja boračkih zadruga kroz koje bi se rješavalo pitanje zapošljavanja boračke populacije.\n– Od ministra sam tražio, vezano za formiranje zadruga, da se vodi računa i o Bosansko-podrinjskom kantonu jer dosad je došlo vrlo malo tih nekih projekata iz Sarajeva, tako da tražimo od njih da malo povedu računa da se i to teritorijalno zastupi. Tražio sam da jedan član Upravnog odbora Fondacije za zaštitu pripadnika boračkih populacija bude iz Goražda. Znači, oni su formirali Upravni odbor i nema nijedan predstavnik iz BPK-a i tražili smo da se to ispravi – kazao je predsjednik Udruženja demobilisanih boraca BPK-a Nesib Hodo.\nZaključeno je da sva ova pitanja ostaju otvorena za daljnje dogovore, te da se u narednom periodu očekuje poduzimanje konkretnih mjera na njihovom rješavanju.\nPrije sastanka, federalni ministar je u pratnji predstavnika boračkih udruženja položio cvijeće na centralno spomen obilježje braniocima Bosansko-podrinjskog kantona Goražde.


Poskupljuju lekovi zbog kursa dinara\nPoskupljuju lekovi zbog kursa dinara анализ сайта Joomla\nKategorija: Vesti\tProizvođači i distributeri lekova očekuju da će Vlada Srbije do septembra odobriti kurs evra od 115 dinara po kome će se obračunavati cene medikamenata. Tada se može i očekivati poskupljenje pojedinih lekova, ali za svega pet do šest odsto. Miomir Nikolić, predsednik Grupacije veledrogerija u PKS, kaže da će povećanje kursa svakako uticati na skok cena. - Cene lekova u okruženju su pale, tačnije u Hrvatskoj, Sloveniji i Italiji, po kojima i mi formiramo cene. Da nema korekcije kursa evra i naši lekovi bi pojeftinili. Ipak, cena nekih medikamenata i posle korekcije će ostati ista, a oni koji poskupe biće uvećani za svega pet do šest odsto - objašnjava Nikolić.\tDodaj komentar


Đoković najbolji u Parizu, druga titula za sedam dana\nNajbolji srpski teniser Novak Đoković osvojio je prvu titulu ove sezone na turnirima serije 1000 (četiri poraza u finalima), deesetu ukupno i 16. u karijeri, pošto je u finalu u Parizu pobedio domaćeg takmičara Gaela Monfilsa - 6:2, 5:7 i 7:6 (3). Meč je trajao dva sata i 44 minuta, a Đokoviću je za pobedu pripalo 1.000 poena za ATP rang listu i novčana nagrada od 450 hiljada evra.\nDo druge titule u poslednjih sedam dana, najbolji srpski teniser stigao je posle velike borbe, aiko je na početku izgledalo da će meč možda trajati i manje od sat vremena. Kao i dan ranije protiv Rafaela Nadala, Đoković je počeo sjajno, dva puta oduzeo servis Monfilsu u prvom setu, a odmah zatim i na početku drugog i poveo sa 3:0. U narednom gemu, posle vođstva Monfilsa 40:0, u dva navrata je imao izjednačenje i bio na dva poena od dvostrukog "brejka", ali je Monfils dobrim servisima uspeo da osvoji taj gem.\nUsledio je brejk Francuza, i situacija na terenu se kompletno promenila. Đokvoić je teško čuvao svoje servise i konačno poklekao u 11. gemu, posle čega je Monfils izjednačio na 1:1 u setovima. Beograđanin je već na početku odlučujućeg seta poveo sa 2:0, potom i 4:1, ali se Francuz uz podršku publike još jednom "digao" i izjednačio na 4:4. Obojica tenisera uverljivo su čuvala svoje servise do "taj-brejka", u kome je Đoković bio skoncentrisaniji i stigao do pete titule na turnirima Masters serije u karijeri.\nU prvom meču dana, Nenad Zimonjić i Danijel Nestor osvojili su svoj deveti dubl trofej ove sezone, laganim trijumfom nad Špancima Granoljersom i Robredom - 6:3 i 6:4 za svega 57 minuta igre.


Oni su se na sastanku u okviru Normandijske četvorke, koju čine Rusija, Francuska, Nemačka i Ukrajina, dogovorili da se oslobode i razmene svi zatvorenici koji imaju veze sa sukobom, takođe do kraja 2019. godine.\nRusija i Ukrajina se i dalje ne slažu o pojedinim pitanjima, kao što su povlačenje proruskih snaga i izbori u oblastima Ukrajine, koje su pod kontrolom pobunjenika.\n- Nismo došli do čudesnog rešenja, ali smo postigli napredak - rekao je Makron i dodao da sama činjenica da su se sastali u Parizu važan rezultat.\nOn je dodao da se nada da će novi sastanak biti organizovan u naredna četiri meseca.\n- Imamo mnogo posla da uradimo, ali nakon današnjeg sastanka smatram da postoji dobra volja da se reše teška pitanja - navela je Merkel.\nRojters je preneo da su razgovori u Parizu trajali devet sati.\nBritanska agencija primećuje da je govor tela Putina i Zelenskog bio "hladan" i da se oni javno nisu rukovali, kao i da su izbegavali kontakt očima.\nZelenski: Ne isključujemo mogućnost da je RAKETA srušila ukrajinski avion u Iranu, razgovaraću sa Pompeom\nKraj medenog meseca: Zelenski je do sada imao ludu sreću, ali nedavni potezi mogli bi da ga KOŠTAJU VLASTI


Dugo je Vučić tražio mesto za Čomićevu. Jedna od opcija je bila da preuzme Ministarstvo za evropske integracije budući da je to oblast koja joj je bliska, ali je ipak odustao.\nTakođe, predsednik SNS nije odustao od namere da bivšu funkcionerku DS uvrsti u novu Vladu, uprkos žestokom protivljenju na koje je naišao unutar Srpske napredne stranke (SNS).\nKako je “Blic” već pisao, naprednjaci su tražili da svi novi ministri u Vladi Srbije budu iz njihovih redova.\nGordana Čomić napustila je DS nekoliko meseci pred junske izbore na koje je izašla na listi Ujedinjene demokratske Srbije (UDS).\nIako ta lista nije prešla cenzus, Vučić je već u izbornoj noći najavio mogućnost da u Vladu udje neko sa drugih lista koje nisu ušle u Skupštinu.\n"NISMO NADLEŽNI ZA POLITIČKI DIJALOG" Čomić objasnila čime će se baviti ministarstvo na čijem je čelu


Vesti online / Vesti / Srbija / "Majka Srbija" Dušanu Vidakoviću\n"Majka Srbija" Dušanu Vidakoviću\nNacionalna priznanja Republike Srbije, koja se dodeljuju u sedam oblasti i nose imena najznačajnijih srpskih stvaralaca koji su živeli i radili u inostranstvu, dobitnicima iz rasejanja u subotu će u Beogradu uručiti Srđan Srećković, ministar vera i dijaspore.\nDušan Vidaković, osnivač kompanije "Nidda Verlag" i izdavač "Vesti"\nNa osnovu Zakona o državnoj upravi i Zakona o dijaspori i Srbima u regionu, nagrade se dodeljuju se za izuzetan doprinos, rezultate i zasluge u oblasti ostvarivanja saradnje i jačanja veza matične države i dijaspore, kao i matične države i Srba u regionu, rekao je za "Vesti" Vukman Krivokuća, pomoćnik ministra za dijasporu.\nLaureat nagrade "Majka Srbija" postao je Dušan Vidaković iz Nemačke, osnivač kompanije "Nidda Verlag" i izdavač "Vesti".\nOvo priznanje dodeljuje se za izuzetan doprinos, rezultate i zasluge u oblasti odnosa matične države i dijaspore, kao i matične države i Srba u regionu u humanitarnim aktivnostima, razvijanju i jačanju međusobnih veza i unapređivanju ekonomske saradnje.\nDobitnik priznanja "Vuk Karadžić" za zasluge u oblasti očuvanja srpskog jezika i ćiriličnog pisma je prota Srboljub Miletić iz Australije, dok je Predragu Vladikoviću iz Kanade dodeljena nagrada "Slobodan Jovanović" za doprinos i aktivnosti u oblasti politike kojima se afirmišu interesi Srbije i jača njen ugled u svetu, kao i Srba u dijaspori i regionu.\nLaureat priznanja "Mihailo Pupin" u sferi informaciono-komunikacionih tehnologija postao je dr Branimir Simić Glavaški iz Klivlenda (SAD), a dr Maja J. Matarić iz Kalifornije (SAD) dobitnik je nagrade "Nikola Tesla" za oblast nauke i pronalazaštva.\nZa postignute rezultate u oblasti unapređenja obrazovanja i očuvanja srpskog identiteta dr Predrag Mandić iz Mađarske nagrađen je priznanjem "Dositej Obradović", a Branko Anđić iz Argentine dobitnik je nagrade "Miloš Crnjanski" u oblasti književnog stvaralaštva, kao i slobode izražavanja u novinarstvu i publicistici.\nBranimir Simić Glavaški\nTEMA DANA Srbija i dijaspora (4): Ministarstvo sa osam zaposlenih\nTEMA DANA Srbija i dijaspora (5): Vojska kao kamen spoticanja\nESTRADA Osvojila Balkan, ali ne i Srbiju\nSRBIJA Dijaspora gurnuta u zapećak


Gadžo:Pokrenuti sitragu protiv ministarke Turković\nTanjug 18. marta 2021. 13:44\nSARAJEVO – Poslanica Predstavničkog doma Parlamenta FBiH Sanela Prašović Gadžo u ime Kluba SBB pozvala je da se pokrene istraga protiv ministarke spoljnih poslova BiH Bisere Turković jer nije reagovala na ponudu za kupovinu ruske vakcine.\nPašović Gadžo je upitala zašto Turkovićeva nije dobijenu ponudu dostavila Savetu ministara ili entitetskim vladama.\n„Ako jeste, jer to ne znam, izvinjavam se, zašto Savet ministara ili premijer Novalić nisu reagovavli“, upitala je Gadžo, koja smatra skandaloznim to da što ministarka Turković nije reagovala.\nIstakavši da FBiH sada kupuje te iste vakcine, Gadžo je rekla da je to nešto što ukazuje da oni koji su odgovorni u ovom procesu prave najveće greške, a kada se takve greške prave i ugrožava zdravlje stanovništva, onda to, kaže, podleže krivičnoj odgovornosti.\n„Pozivam pravosudni sistem da ovo prati. Svaki život svakog građanina u FBiH i BiH je važan i moramo pomoći građanima. Mi gospodo nemamo više šta da čekamo. Svaki dan nam odlaze članovi porodice, prijatelji… Ko će ostati na kraju ako ne reagujemo sada”, kazala je Prašović Gadžo, preneli su sarajevski mediji.


"Ima teške povrede, trenutno je na operacionom stolu" Policija iznela detalje STRAVIČNE NESREĆE Tajgera Vudsa, osvanule i fotografije sa lica mesta - Svetionik.com\nBlic - Današnje Vesti #1263\n816 mesto 0\n1263 "Ima teške povrede, trenutno je na operacionom stolu" Policija iznela detalje STRAVIČNE NESREĆE Tajgera Vudsa, osvanule i fotografije sa lica mesta\nBlic - Današnje Vesti · 23.02.2021 21:47\nBlic - Današnje Vesti 3 mesto · 02.03.2021 17:19\nNakon dužeg vremena, Novak Đoković je ponovo kod kuće i sa porodicom. Pročitaj više\nBlic - Današnje Vesti · 25.02.2021 18:49\nBlic - Današnje Vesti 2 mesto · 25.02.2021 21:20\nMnogo tužnih lica viđeno je u Novom Sadu minulog vikenda na ispraćaju Đorđa Balaševića na večni počinak. Poznati pevač i kantautor preminuo je tokom prethodne sedmice, ostavivši iza sebe brojne pesme koje će se godinama i decenijama preslušavati. Pročitaj više\nBlic - Današnje Vesti 3 mesto · 26.02.2021 19:13\nNajveći trenerski stručnjaci bili su zadivljeni izdanjem Novaka Đokovića na prvom grend slemu u sezoni. Pročitaj više\nBlic - Današnje Vesti 1 mesto · 01.03.2021 14:41\nGoran Ivanišević, trener Novaka Đokovića, otkrio je planove prvog tenisera sveta u narednom periodu. Pročitaj više\nBlic - Današnje Vesti 3 mesto · 01.03.2021 08:46\nJoš samo sedam dana! Pročitaj više\nBlic - Današnje Vesti · 28.02.2021 13:38\nŠpanski mediji danas su plasirali do sada nepoznatu vest, da se Rafael Nadal, drugi teniser sveta, bori sa misterioznom bolešću. Pročitaj više\nBlic - Današnje Vesti 3 mesto · 26.02.2021 19:55\nPrvi reket sveta Novak Đoković je tokom samog Australijan opena pretrpeo brojne napade kako folira povrede, a neki su išli čak dotle i da ga nazovu zlikovcem. Međutim, Novak je izgleda uspeo da im zapuši usta. Pročitaj više\nBlic - Današnje Vesti 3 mesto · 25.02.2021 23:52\nSam završetak utakmice Milan - Crvena zvezda obeležila je bizarna sudijska odluka dostojna beton lige, a ne Lige Evrope. Pročitaj više\nVidiš 4,014 vesti od ukupno 4,047.


SLAVITE SLAVU U KRUGU PORODICE, PORUČUJE ŠTAB ZA VANREDNE SITUACIJE GRADA LESKOVCA - Televizija K-1\nSLAVITE SLAVU U KRUGU PORODICE, PORUČUJE ŠTAB ZA VANREDNE SITUACIJE GRADA LESKOVCA\n18 децембра, 2020 18 децембра, 2020 TV K-1\nPovodom epidemiološke situacije koja je krajnje ozbiljna gradonačelnik Leskovca Goran Cvetanvić je sa čelnim ljudima zdravstvenih ustanova na današnjoj konferenciji za novinare uputio apel gradjanima, naročito onima koji slave slavu Svetog Nikolu da je obeleže u najužem krugu porodice i smanje kontakte.\nGradonačelnik je naglasio da smanjenje kontakata znači zdravlje i bezbednost za sve ljude bez obzira na godine jer virus korona jeste najopasniji za lica u srednjem dobu ali može pogubno delovati i na mlade ljude koji su potpuno zdravi. On je dodao da povećani broj zaraženih uzrokuje popunjavanje svih raspoloživih mesta za pacijente sa ozbiljnim simptomima, kako u leskovačkoj bolnici, tako i u niškom Kliničkom centru.\nU poslednja 24h stigla su 403 rezultata, od toga za grad Leskovac 267 i 101 je sa pozitivnim nalazom.\n76 lica je sa teritorije grada Leskovca, 15 sa teritorije opštine Vlasotince, 8 lica sa teritorije opštine Lebane i 2 lica sa teritorije opštine Bojnik.\nStruktura: 60 zaposlenih , 19 nezaposlenih lica, 19 penzionera, 2 učenika i jedan student.\nTrenutno se čekaju iz laboratorija 147 rezultata sa područja Jablaničkog okruga za lica koja su uzorkovana u ZZJZ Leskovac, Opštoj bolnici Leskovac i Domovima zdravlja Jablaničkog okruga tokom prethodnih dana.\nUkupno hospitalizovanih pacijenata u kovid bolnici je 200, bilo je 19 prijema, 12 otpusta, jedan je upućen u Klinički centar Niš na dalje lečenje, a tri su preminula.\n1.pacijent 85 godina, pizitivan, Vučje, Leskovac\n2.pacijent 67 godina, pozitivan, Leskovac\n3.pacijent 78 godina, čekalo se na PCR nalaz, Leskovac\nU kovid bolnici je 137 pozitivnih pacijenata, 45 negativnih, 11 čeka na rezultat, a 7 na testiranje. 129 pacijenata je na aparatima za kiseonik, a 6 na respiratorima.\nSa teritorije grada Leskovca je 134 pacijenata, 26 iz Vlasotinca, 16 iz Bojnika, 13 iz Medvedje, 3 iz Vranja, dva iz Beograda i jedan iz Vladičinog Hana.\nSveti Nikola je krsna slava koju slavi najveći broj porodica na jugu Srbije. S obzirom na to da se intenzitet epidemije virusa korona ne smanjuje, da je kovid centar konstantno na ivici popunjenosti i da se povećava broj preminulih i priključenih na respirator, gradonačelnik Leskovca Goran Cvetanović i članovi kriznog štaba koji rukovode zdravstvenim institucijama Aleksandra Nikolić, Nebojša Dimitrijević, Slaviša Božić, Časlav Nedeljković upozorili naše sugrađane na rizik koji veće okupljanje može da izazove.\n,,Neugrožavanjem svog zdravlja i zdravlja naših sugrađana pomažemo i lekarima i medicinskom osoblju, ali i ljudima koji su u teškom stanju, na kiseoniku i respiratoru, jer zdravsteni radnici mogu na pravi način da im se posvete. Ako dođe do većeg zaražavanja dovodimo čitav zdravstveni sistem u opasnost ali i sebe svoje bližnje jer samo oni koji su bili zaraženi imaju pravu sliku o tome koliko je medicinska nega u ovom trenutku važna. A posebno oni sa težom kliničkom slikom”, zaključio je gradonačelnik Cvetanović na današnjoj konferenciji za novinare o epidemiološkoj situaciji.\n← Vesti TV K 1 17 12 2020\nISPLAĆENI PUTNI TROŠKOVI ZAPOSLENIMA U OSNOVNOM I SREDNjEM OBRAZOVANjU →\nPROLEĆNA IZLOŽBA U BIBLIOTECI\nODRŽAN STRANAČKI SASTANAK SNS-a U LESKOVCU\n28 јула, 2021 28 јула, 2021 TV K-1\nGRADSKO VEĆE O POMOĆI NA ĐAKE IZ SOCIJALNO UGROŽENIH PORODICA\n17 новембра, 2021 17 новембра, 2021 TV K-1


Sajam za budućnost u Novom Sadu - pedeset gradova i opština predstavlja nekoliko stotina investicionih projekata - Gradjevinarstvo.rs\nSajam za budućnost u Novom Sadu - pedeset gradova i opština predstavlja nekoliko stotina investicionih projekata\n03.11.2009. | eKapija\nSa nekoliko stotina investicionih projekata koje će predstaviti oko 50 gradova i opština, uz podršku organa vlasti i aktivno učešće referentnih institucija – sajmovi investicija, nekretnina, Sajam energetike i Sajam građevinarstva u Novom Sadu, obezbedili su lidersku poziciju promotera ulaganja u Srbiju i orijentaciji ka evropskom putu razvoja.\nNa Novosadskom sajmu će, od 10. do 14 novembra, biti održan Sajam "Investexpo" čije teme suštinski promovišu aktivnosti vezane za razvoj i napredak države, najavljeno je na konferenciji za novinare.\n- Sajam investicija "Investexpo" na Novosadskom sajmu se priređuje u godini ekonomske krize, ali to je šansa i prilika za pokretanje novih projekata i poslova koji omogućuju pozicioniranje i sticanje prednosti u odnosu na ostale – izjavio je generalni direktor Novosadskog sajma Goran Vasić.\nVasić naglašava da će na ovogodišnjem Sajmu "Investexpo" nastupiti više gradova i opština nego prošle godine, što je, pre svega, doprinos Izvršnog veća Vojvodine na čelu sa predsednikom Bojanom Pajtićem.\n- Lokalne samouprave prepoznale su da moraju da imaju projekte, koje treba predstaviti i time privući potencijalne investitore. Sajam je pravo mesto za susret svih onih koji imaju šta da ponude i onih koji imaju kapital da ulože u dobre i kvalitetne projekte – rekao je Vasić.\nZamenik gradonačelnika Novog Sada mr Saša Igić najavio je da će se Grad Novi Sad predstaviti komunalnim infrastrukturnim projektima, kao osnovom za privlačenje velikih investicija.\n- Akcenat će biti na projektima za završetak Somborskog bulevara i Bulevara Evrope, a tokom Sajma će biti predstavljeni i projekti izgradnje mosta na stubovima Franca Jozefa, nove zgrade Gradske uprave u Radničkoj ulici, uređenja Trga republike i izgradnje podzemne garaže – najavio je Igić.\nTokom Sajma investicija "Investexpo" predstaviće se 35 opština i gradova, kao i pokrajinski sekretarijati za privredu, lokalnu samoupravu i međuopštinsku saradnju, regionalnu i međunarodnu saradnju, energetike i mineralnih sirovina i arhitekturu, urbanizam i graditeljstvo.\nSajam "Investexpo" objedinjuje Sajam investicija i nekretnina i Sajam energetike koji se održavaju od utorka, 10. do petka, 13. novembra, kao i Sajam građevinarstva koji će trajati dan duže, do subote, 14. novembra.\nZa međunarodni sajam "Investexpo" pojedinačne ulaznice koštaju 250 dinara, dok su za organizovane poslovne posete 200 dinara. Poslednjeg dana Sajma građevinarstva, u subotu 14. novembra za sve posetioce sajma ulaz će biti besplatan.


General Sarić pušten da se brani sa slobode\nTanjug 10. decembra 2021. 11:54\nBANJALUKA – General Goran Sarić pušten je da se brani sa slobode zbog njegovog teškog zdravstvenog stanja, potvrdila je za RTRS branilac Nina Kisić.\nSudu BiH uz žalbu priložena je i medicinska dokumentacija o neophodnom liječenju Gorana Sarića, koji boluje od teške bolesti.\nSarića su pripadnici SIPA uhapsili 3. decembra.\nOn se tri godine bori sa opakom bolešću, tumorima i metastazama i u pritvoru mu nije pružena adekvatna zdravstvena nega.\nGeneral Goran Saraić, koji je tokom rata bio komandant specijalne policije Ministarstva unutrašnjih poslova Republike Srpske uhapšen u Bijeljini zbog navodnih ratnih zločina počinjenih u tom gradu.\nU prethodnom periodu Sariću je, takođe, suđeno u dva slučaja zbog ratnih zločina u Sudu BiH, nakon čega je oslobođen od svih optužbi u oba procesa, uključujući i onaj najteži koji se odnosio na Srebrenicu.


Ostvareni značajni rezultati u oblasti refome javne uprave - CdM\nOstvareni značajni rezultati u oblasti refome javne uprave\nPribilović je ukazala da su ostvareni značajni rezultati u oblasti refome javne uprave od osnivanja Ministarstva javne uprave, što je potvrđeno u izvještaju o napretku Evropske komisije u kojem je Crna Gora prvi put dobila ocjenu za dobar napredak u oblasti političkih kriterijuma.\nNaglašeno je da se sve aktivnosti sprovode u skladu sa Strategijom reforme javne uprave do 2020. godine i pratećim akcionim planom, sa posebnim akcentom na implementaciju Plana optimizacije javne uprave. U tom smislu, ministarka je ocijenila da na lokalnom nivou već imamo vidljive rezultate po pitanju ušteda i smanjivanja broja zaposlenih. Ona se zahvalila na podršci UNDP-a na uspostavljanju projekta jedinstvenog informacionog sistema za elektronsku razmjenu podataka, kojim su, kazala je Pribilović, pojednostavljene procedure, povećana transparentnost procesa, te unaprijeđena efikasnost javne uprave.\nStalna predstavnica UNDP-a u Crnoj Gori posebno je ukazala na značaj reforme javne uprave i izazove koje nosi taj proces sa posebnim akcentnom na povećanje nadležnosti administracije, sa jedne strane, i potrebe za smanjivanjem administracije, sa druge. U tom segmentu, ukazala je na značaj digitalizacije javne uprave. Izrazila je zadovoljstvo partnerskom saradnjom UNDP-a u oblasti reforme javne uprave, ističući da će se ta saradnja nastaviti. Gospođa Gasparikova posebno je naglasila predstojeću saradnju na daljem jačanju rodne rodne ravnospravnosti u javnoj upravi u cilju sertifikovanja organa koji zadovoljavaju međunarodne standarde po pitanju rodne ravnopravnosti.\nNa sastanku je istaknuta važnost nastavka saradnje između minisarstva i UNDP-a u svim oblastima od značaja za stvaranje efikasne i transparentne javne uprave.\nTagsEU MJU Reforma javne uprave Suzana Pribilović UNDP\nSjajna im je zajednička fotografija, sve pohvale!


U Srbiji se nazire kraj epidemije virusa korona, ali je još rano reći kada će to i biti, izjavio je direktor Klinike za infektivne bolesti Kliničkog centra Srbije Goran Stevanović.\nStevanović je istakao da je na Infektivnoj klinici u Beogradu popunjenost 70 odsto i da je u ovom trenutku samo jedan pacijent na respiratoru.\n- Postoje oscilacije u broju pregleda, pa je krajem prošle nedelje bilo njih pedesetak, a noćas 81, što govori da se epidemija ne gasi, ona se polako smiruje, ali to smirivanje može da potraje - rekao je Stevanović za RTS.\nOn je naveo da se ovo neće završiti u maju nego će biti novoobolelih i tokom juna, možda i duže, ali, kaže, epidemija se smiruje, prošlo je najgore i sve mere koje su uvedene dovele su do toga da se broj obolelih smanjuje.\nSa druge strane, dodao je Stevanović, pojava novih žarišta je nešto što je očekivano i što će se dešavati i narednih nedelja i što zahteva oprez.\n"PREVIŠE SMO SE OPUSTILI" Tiodorović: Dobar deo stanovništva se ne ponaša odgovorno i ne poštuje mere\nDr Radovanović: Slabljenje virusa je GRUBA ZABLUDA, ako odustanemo od epidemijskih mera, DRUGI TALAS VEĆ U JUNU\nPrema njegovim rečima, novi podaci iz drugih zemalja koji govore da se epidemija još nije u potpunosti ugasila pokazuju da nema mesta za opuštanje.\n- Može se očekivati ponovni porast broja obolelih, ako se ne budu poštovale mere prevencije u zatvorenom prostoru, a nova žarišta će svakako uticati na povećanje ukupnog broja obolelih - istakao je Stevanović.\nOn je dodao da je pojava novih žarišta i razlog zbog čega se ne smanjuju kovid kapaciteti, jer zdravstveni sistem mora biti spreman za svakog obolelog.\n- Ono što je najbitnije jeste da vidimo kako će sa popuštanje mera, ali i naše ponašanje odrziti na ukupan broj obolelih, to ćemo videti za pet do sedam dana - rekao je Stevanović.\nOn je dodao da je Srbija ušla u desetu nedelju epidemije i može se očekivati da se kriva zaraženosti spusti i na jedan odsto.\nDr Stevanović upozorava: Broj prijema u bolnicama ne pada, sve je više onih sa težim kliničkim slikama, apel svima: NE LEČITE SE KOD KUĆE


Nova programska šema Happy televizije : Crveni tepih\nNova programska šema Happy televizije\nJedna od novina je dnevni porodični kviz „Naslovna strana“, čiji je autor dugogodišnji novinar Nikola Nešković, poznat i kao tvorac više od pet hiljada emisija ikultnih kvizova kao što su „Slagalica“, „Mozgalica“, „Sfinga“, itd. Happy je jedina televizija sa nacionalnom frekvencijom koja ima dečiji program u trajanju od šest sati. Dečiji program televizije Happy svakog dana gleda više od 100 hiljada dece uzrasta od jedne do 14 godina, što je čini ubedljivo najgledanijom nacionalnom televizijom u periodu od 8 do 14 časova.\nJoš jedna novina u programskoj šemi Srećne televizije je nedeljni talk- show „Granica“, koji će voditi novo lice televizije Happy, glumica Jelena Helc koja je bila voditelj “Parova”.\n- Svakog četvrtka dočekivaću Vas sa pitanjem da li želite da pređete Granicu – zaintrigirala je Helcova na promociji objasnivši da će njena emisija ugostiti poznate ličnosti iz sveta kulture, politike i estrade, koji će diskutovati uz aktivno učestvovanje publike, studenata novinarstva, na\nnajrazličitije socijalne fenomene i tako pokušati da razreše brojne dileme.


SREMSKA MITROVICA: “Grad i selo, ogledalo napretka i solidarnosti” - Rasveta za sva sela | Vojvodina Info\nSREMSKA MITROVICA: “Grad i selo, ogledalo napretka i solidarnosti” – Rasveta za sva sela\nGrad Sremska Mitrovica i sva sela koja mu pripadaju u narednih par meseci dobiće kompletno novu led uličnu rasvetu.\nPosao zamene starih svetiljki novim biće odrađen u okviru projekta javno – privatnog partnerstva koji su sklopili lokalna samouprava i konzorcijum dve firme – „Esco Elios“ iz Novog Sada i „Keep light“ iz Beograda.\nRadovi su nedavno startovali u Šašincima i Jarku i do sada je, prema rečima načelnika Gradskeuprave za opšte i zajedničke poslove i imovinu Miroslava Jokića, završen veći deo posla, odnosno oko 70% postojećih svetiljki je zamenjeno.\nNakon ova dva sela radovi su se preselili u sam grad.\n“U Šašincima i Jarku već je dosta urađeno, sada se izvode radovi i u gradu, a potom se opetprelazi na sela. Svetiljke koje se postavljaju se razlikuju od ulice do ulice, negde gde su one šire, na bulevarima i slično biće postavljene jače sijalice, koje više i troše, u manjim ulicama će biti i slabije, što je i logično”, kaže Jokić.\nCilj je, objašnjava načelnik, svakako smanjiti celokupnu potrošnju električne energije i troškove, što će se i postići zamenom starih živinih i natrijumskih svetiljki, novom led rasvetom.\nSve ukupno predviđeno je da projekat traje 12 godina, a da se finansira upravo i samo iz\nostvarenih ušteda električne energije. Za vreme trajanja projekta partner je zadužen za\nodržavanje javne rasvete i garantuje za uspravnost iste.\n“Mi u narednih 12 godina nećemo imati troškove na ime održavanja javne rasvete i ono što je najbitnije u roku od nekih mesec i po dana grad i sva sela će konačno imati kompletno ispravnu i funkcionalnu javnu rasvetu”, rekao je načelnik.\nPredsednici mesnih zajednica Šašinci i Jarak ističu da su vrlo zadovoljni projektom, jer do sada su se često javljali problemi sa javnom rasvetom, koje ponekad nije bilo moguće rešiti u kratkomvremenskom roku, te su pojedini delovi ulica u selima bili u mraku.\nProjekat “Grad i selo\nPrevious articleOprezno tokom vožnje, mokri kolovozi – Kamioni u Šidu čekaju 300 minuta\nNext articleUhapšen Subotičanin (38) zbog duvana


Caritas Valjevo - VALJEVO KAO PRIMER DOBRE PRAKSE\nVALJEVO KAO PRIMER DOBRE PRAKSE\nU okviru projekta “Usluge socijalne zaštite za osetljive grupe” koji u Srbiji sprovodi Nemačka organizacija za međunarodnu saradnju (GIZ) na Divčibarama 14. i 15. oktobra organizovan je dvodnevni forum na temu “Razmena dobre prakse na lokalnom nivou u okviru usluga socijalne zaštite”. Događaj je imao za cilj razmenu iskustava i znanja između relevantnih lokalnih aktera u oblasti socijalne zaštite, kao i primera dobre prakse koje se u lokalnim samoupravama mogu pronaći.\nU cilju prezentovanja primera dobrih praksi lokalnih samouprava predstavnici Caritas Valjevo i Društva za cerebralnu paralizu predstavili su rezultate svog rada i napretka, kroz dobru saradnju sa Gradom Valjevo kao jedinicom lokalne samouprave. Obe organizacije civilnog društva prezentovale su istorijat i proces uvođenja licenciranih socijalnih usluga kroz saradnju sa lokalnom samoupravom ali i inovativnih i nestandardizovanih usluga koje se pružaju na teritoriji grada za osobe koje se nalaze u stanju socijalne potrebe. Rezultate sprovođenja socijalnih usluga kroz institucionalne okvire predstavio je “Centar za socijalni rad "Kolubara" iz Valjeva.\nProjekat “Usluge socijalne zaštite za osetljive grupe” koji sprovodi GIZ, a u saradnji sa Ministarstvom za rad, zapošljavanje, boračka i socijalna pitanja ima za cilj razumevanje potreba osetljivih društvenih grupa i kreiranje usluga socijalne zaštite u skladu sa tim potrebama. Ovim projektom planirano je unapređenje usluga koje se pružaju osetljivim grupama osobama sa invaliditetom, deci, starima, ženama, žrtvama nasilja, Romima, migrantima i drugima ranjivim kategorijama stanovništva.


RT: „Ponestaje vremena“: SAD postavile nove zahteve dok Rusija daje ustupke kako bi spasila poslednji preostali sporazum o nuklearnom odvraćanju - Antonov\nMoskva je pristala na ključne američke zahteve u pokušaju da sačuva novi sporazum START u trci sa vremenom za produženje ugovora pre nego što istekne, rekao je ruski ambasador u SAD-u. Vašington je jednostavno postavio nove zahteve.\n"Sudbina Novog START-a možda je ključno pitanje za buduću kontrolu naoružanja", rekao je ambasador Anatolij Antonov.\nUgovor iz 2011. godine kojim se ograničavaju nuklearne bojeve glave i njihovi lanseri koje SAD i Rusija poseduju ostaje praktično jedini aktivni sporazum o kontroli naoružanja između dve nuklearne sile. Ipak treba da istekne 5. februara sledeće godine, dok su Moskva i Vašington u nelagodnim pregovorima o njegovom produženju.\n"Dugo nismo mogli da obezbedimo saglasnost SAD-a za nastavak ozbiljnog dijaloga. U stvari, uspeli smo da ponovo uspostavimo kontakte samo uoči američkih predsedničkih izbora. Kao rezultat toga, ponestaje nam vremena ..."\nAntonov je dodao da je Rusija spremna da prihvati dva ključna američka zahteva da probiju ćorsokak i spasu sporazum, samo da bi se udovoljilo dodatnim zahtevima.\n„Posle teških konsultacija sa našim američkim kolegama pre dva meseca Rusija je najavila spremnost da se sastane sa Vašingtonom na pola puta o dva ključna pitanja“, rekao je Antonov, dodajući da su ustupci povezani sa produženjem ugovora na godinu dana umesto pet i da se obezbede sve nuklearne bojeve glave za taj period.\nUpravo to je tražio američki savetnik za nacionalnu bezbednost Robert O'Brajan sredinom oktobra, kada je ruski predsednik Vladimir Putin predložio produženje novog sporazuma START na godinu dana bez ikakvih preduslova.\nMeđutim, očigledno je da je Vašington odlučio da ne prihvati to. SAD su „pokušale da nas nateraju da pristanemo na uključivanje oštrog režima verifikacije iz doba Hladnog rata“ i da formulišemo neke definicije za koje se od Moskve očekuje da budu povezane sa nekim budućim pregovorima o sporazumu, rekao je ambasador, dodajući da je Vašington doslovno težio da „dobije rezultate unapred pre potencijalnih pregovora“.\nAntonov je nazvao nove zahteve naglim preokretom u američkoj politici, jer je upravo Vašington predložio ostavljanje rigoroznih kontrola iz doba Hladnog rata, kada je o sporazumu pregovarano prvi put pre 11 godina.\nPotpisan 2010. godine, novi ugovor START ograničava broj nuklearnih bojevih glava koje Moskva i Vašington mogu da poseduju na 1.550, te da broj raspoređenih strateških nuklearnih lansera ne bi trebalo da prelazi 700, sa njihovim ukupnim brojem od 800.\nRuski izaslanik je pohvalio efikasnost sporazuma rekavši da je pomogao da se broj raspoređenih bojevih glava smanji za trećinu, a broj lansera za više od polovine.\nMoskva se i dalje nada da bi mogla spasiti sporazum, te je pozvala SAD da nastave razgovore, dodajući da bi svaki sporazum trebao dovesti do povećane sigurnosti za sve, a ne za nekoliko izabranih država.\n„Bilo koji pregovori trebalo bi da rezultiraju poboljšanom nacionalnom bezbednošću svih zemalja. Spremni smo za takav rad“, rekao je Antonov, dodajući da se Rusija, kao „predvidljiva nuklearna sila ni pod kojim uslovima neće uključiti u novu trku u naoružanju“.\nPozivajući međunarodnu zajednicu da podrži njene stalne napore na očuvanju strateške stabilnosti, Antonov je retorički pitao da li svet treba da „gradi odnose na osnovi jednakosti ili da odustane i podvrgne se volji jedne države“.


AKADEMIK DUŠAN KOVAČEVIĆ: Dosta Kosova, nema Srbija više dece za ratove!\n“Taj predlog prihvaćen je sa svih strana. Sećam se da je ta ideja mnogo stara i da je samo u 20. veku nekoliko puta pokrenuta. Od nje se odustajalo što zbog ratova, što nesporazuma, što zbog pritisaka stranih sila. Ali, ovo danas što se događa jedan je od poslednjih trenutaka da se spor između srpskog i albanskog naroda rešava mirnim putem”, uveren je Kovačević.\n“Znam šta znači razgovor u četiri oka, diplomatski susret čiji se sadržaj šalje u javnost, ali i kako nastaju poverljive priče, koje se nikom ne saopštavaju”, naveo je Kovačević.\n“Srbija je danas bez ekonomske stabilnosti, bez definisanih granica, koje se otvaraju na sve strane. Ponovo je pokrenuta priča o granici sa Hrvatskom, koja će jednog dana biti jako ozbiljna, jer je tu skoro pa reč o zameni teritorija. Valjalo bi da učinimo sve da nas neko ne isprovocira da uđemo u novi rat i da to bude naša crvena linija u dijalogu o Kosovu unutar našeg društva”, kazao je Kovačević.\n“Meni se diže kosa na glavi kada čujem ljude koji sede u Beogradu na nekim foteljama da pozivaju na odbranu Srbije na svakom koraku. Ti koji to govore danas ne mogu da pretrče 100 metara, moraju da jedu tri puta dnevno i da spavaju dva puta u 24 sata. Ako ih zatekne rat popodne, oni neće moći da učestvuju u njemu, jer tada spavaju. Neće oni da ratuju, već će ratovati naša deca. Ovi što su najglasniji u pozivanju na odbranu Srbije nikada nisu ratovali, niti će ikada ratovati”, ističe Kovačević.


Najbolji inženjeri su sa nama | Nova Ekonomija\nNemačka kompanija Kontinental počela je pre tri godine da radi u Srbiji. Centar za istraživanje i razvoj kompanije u Novom Sadu posluje u okviru divizije Vehicle and Networking Information (VNI) i u njegovom sastavu su tri poslovne jedinice: Commercial Vehicles and Services (CVS), Central Engineering (CE) i Connected Car Networking (CCN) u kojima inženjeri rade na inovativnim projektima iz oblasti elektronskih uređaja za kabinu vozila i sistema i senzora za autonomnu vožnju. Jedan broj kompanija iz domaće IT industrije smatrao je da ovaj gigant, čiji je godišnji prihod znatno veći od celokupnog BDP-a Srbije, za njih predstavlja nelojalnu konkurenciju koju država podstiče još i davanjem subvencija. Rukovodstvo kompanije je pak tvrdilo da subvencije daju i druge zemlje i da je bilo pitanje za koju će se centrala opredeliti. Subvencija je tu mogla da bude onaj „jezičak“, mada ne presudni.\nKakvo je stanje posle tri godine, kako se svetska kriza izazvana pandemijom COVID-19 odražava na rad ove kompanije, za „Novu ekonomiju“ govori generalni direktor Saša Ćoringa, Rumun koji odlično govori srpski jezik, ali i odlično razume ovdašnji kako ekonomski, tako i politički ambijent.


Majdanpek: Dan opštine Majdanpek - Istočne VESTI\nMajdanpek: Dan opštine Majdanpek\nrtvborSep 13, 2016Društvo0\nOpština Majdanpek obeležila je svoj dan, 12. septembar, datum kad je u Drugom svetskom ratu oslobođen od okupatora. Tim povodom održana je Svečana sednica Skupštine opštine Majdanpek, na kojoj su zaslužnim građanima uručena tradicionalna septembarska priznanja.\nPrema rečima predsednika Opštine Majdanpek Dejana Vagnera, ono što je najviše obeležilo godinu između dva praznika su problemi u Industriji za preradu metala u Majdanpeku koja je i pored svih napora otišla u stečaj, a 300 radnika je prestalo da radi i dobilo socijalni program.\nSa druge strane nije bilo značajnih ulaganja u Majdanpeku, ali su uspešno održavane vitalne funkcije za građane, infrastruktura, vodovod i toplana, a povećana su i socijalna davanja, posebno za nezaposlene majke sa troje ili više dece.\nU centru Majdanpeka u 19 sati i 30 minuta održan je muzički koncert „Riblje Čorbe“, a nastupali su i Marko Balabanović i grupa „Dunsteri“.\nTAGmajdanpek opstina proslava\nPrethodni članakBoljevac: Sutra podela pomoći poljoprivrednicima koji su pretrpeli štetu od elementarnih nepogoda Sledeći članakNegotin: Koncert Akademskog hora „Angel Manolov“ iz Sofije


Sjednica Predstavničkog doma počela bez poslanika iz Srpske :: Semberija INFO ::\nSARAJEVO - Sjednica Predstavničkog doma Parlamentarne skupštine BiH počela je danas u Sarajevu, a srpski predstavnici, kao što je to i najavljeno, nisu prisutni u sali.\nZamjenik predsjedavajućeg Predstavničkog doma Nebojša Radmanović nije učestvovao na danas zakazanoj sjednici Kolegijuma Predstavničkog doma, saopšteno je iz Kabineta zamjenika predsjedavajućeg Predsjedvničkog doma.\nZvizdić je rekao da je iz Kabineta predsjedavajućeg Savjeta ministara Zorana Tegeltije stiglo obavještenje da nije u mogućnosti da prisustvuje sjednici, kao i od ministra civilnih poslova u Savjetu ministara Ankice Gudeljević.\nNarodna skupština Republike Srpske donijela je krajem jula odluku da predstavnici Srpke ne učestvuju u radu i odlučivanju u zajedničkim institucijama BiH dok ne bude suspendovana odluka bivšeg visokog predstavnika Valentina Incka o nametanju dopune Krivičnog zakona u vezi sa zabranom negiranja genocida.\nOvo je drugi put od tada da je sjednica Predstavničkog doma sazvana, a prethodna nije održana zbog odsustva poslanika iz Republike Srpske.


Već u prvoj godini svoga osnivanja Fondacija je realizovala nekoliko projekata, a priznanje je stiglo za projekat „Preduzetne škole” koji se realizuje u saradnji sa Ministarstvom prosvete, nauke i tehnološkog razvoja, gde se u zajedničkom poduhvatu daje odgovor na izazov u kojem deca sve što nauče, primenjuju kreativno i produktivno.\n„Dobijanje ove nagrade potvrda je svih naših nastojanja kojima smo se vodili od početka osnivanja Fondacije kada smo se okrenuli ka deci, osloncima našeg razvoja i našim pogledima u budućnost. Obrazovanje je neizostavni deo, najvažnija karika u odrastanju.” rekla je Olivera Ćirković, direktor Fondacije Univerexport, čiji osnivač je kompanija Univerexport, najveći domaći maloprodajni lanac koji je već 27 godina sastavni deo ovog tržišta.\nMINISTARSTVO PROSVETE I FONDACIJA UNIVEREXPORT POTPISALI PROTOKOL O SARADNJI\nFondacija Univerexport, u skladu sa idejom vodiljom svog osnivanja, odnosno okrenutosti deci kao najosetljivijem delu društva, staje iza značajne novine u sistemu obrazovanja – uvođenju preduzetništva kao nove kompetencije u plan i program rada osnovnih škola.\nU zajedničkoj saradnji sa Ministarstvom prosvete, nauke i tehnološkog razvoja, Fondacija Univerexport će ulaganjem u ovaj projekat, kroz edukaciju nastavnog kadra i finansiranje projekata u školama biti deo trasiranja puta obrazovanju kao upotrebljivom i primenljivom znanju.\nUčenici, nastavnici i škole ovim projektom implementiraju dodatnu vrednost obrazovanju i kreiranjem i radom na preduzetničkim idejama treba da dođu do realizacije i postizanja željenih ciljeva. Projektom će za početak biti obuhvaćeno 40 osnovnih škola, koje će biti u mogućnosti da se opredele za neki od sledećih projekata: proizvodnja eteričnih ulja, izrada turističkih vodiča, uzgajanje organske bašte.\nNakon edukacije nastavnog kadra, učenici će imati mogućnost da u svakodnevnom radu kreiraju, primenjuju i realizuju ideje stečene osnovnim obrazovanjem, a primenljive u životu, zajednici, društvu.\nPotpisivanjem protokola između Ministarstva prosvete, nauke i tehnološkog razvoja i Fondacije Univerexport, od strane ministra Mladena Šarčevića i direktora Fondacije Olivere Ćirković zvanično je započeta saradnja na implementaciji projekta preduzetništvo u osnovnim škoalma, a pod simboličnim nazivom Obrazovanje= upotrebljivo znanje.\nProjektom se podržava razvoj preduzetništva kao međupredmetne kompetencije i kao jedna od najvažnijih novih orijentacija počinje sa primenom tokom školske 2017/2018. godine.


Konstituisan Savet za praćenje primene preporuka mehanizama UN za ljudska pra va\nKonstitutivna sednica Saveta za praćenje primene preporuka mehanizama Ujedinjenih nacija za ljudska prava, kojom je predsedavala Suzana Paunović, održana je u petak 27. marta 2015. godine.\nSrbija ostvaruje napredak u poštovanju ljudskih i manjinskih prava, a osnivanje jednog ovakvog tela pokazatelj je odlučnosti Vlade Republike Srbije da nastavi u dobrom pravcu, ocenila je Paunović. Republika Srbija podnosi redovne izveštaje telima UN i od njih dobija preporuke u cilju unapređenja poštovanja ljudskih i manjinskih prava i u ovom trenutku Srbija ima 367 preporuka koje su joj uputili mehanizmi UN za ljudska prava, izjavila je Paunović.\nNajslabija ocena u procesu izveštavanja, kako objašnjava Paunović, odnosila se na praćenje postupanja po preporukama međunarodnih tela, što je bio osnovni razlog za osnivanje Saveta, kako sistemski uredila sva važna pitanja u sistemu implementacije politika koja se odnose na ljudska i manjinska prava.\nPaunović navodi da se kroz rad ovog Saveta treba postići ostvarivanje sledećih ciljeva: unapređenje komunikacije između državnih organa u sagledavanju stanja i pripremi izveštaja; poboljšanje saradnje između državnih organa i institucija i drugih relevantnih aktera; unapređenje institucionalne memorije o ovim pitanjima i unapređenje procesa implementacije preporuka.\nRad Saveta je važan zbog samog procesa izveštavanja i komunikacije sa mehanizmima UN, kao i zbog pregovaračkog procesa sa EU (posebno za poglavlja 23 i 24), ali njegov primarni zadatak jeste unapređenje stanja ljudskih prava u Srbiji, naglasila je Paunović.\nPoslovnikom o radu Saveta, koji je usvojen na današnjoj sednici, uređena su najvažnija pitanja za efikasan rad Saveta, sa ciljem da se saradnja sa svim relevantnim akterima od nezavisnih regulatornih tela, skupštinskog odbora, nevladinog sektora, i delegacijama koje predstavljaju izveštaje Republike Srbije relevantnim mehanizmima UN podigne na najviši nivo. Da rad Saveta treba da bude dostupan i najširoj javnosti, govori i činjenica da je predviđeno održavanje javnog slušanja jednom godišnje, navodi se u saopštenju predsedavajuće.\nNa sednici su razmatrane preporuke Saveta za ljudska prava UN iz Drugog ciklusa Univerzalnog periodičnog pregleda i preporukama ugovornih tela UN, koje su nakon izlaganja razmatrane, sa posebnim osvrtom na preporuke 17 i 23 Komiteta za eliminisanje diskriminacije žena.\nSavet za praćenje primene preporuka mehanizama Ujedinjenih nacija za ljudska prava obrazovan je u decembru 2014. godine Odlukom Vlade Republike Srbije na period od pet godina. Savet u svom sazivu ima predsednika i devet članova iz reda funkcionera i državnih službenika na položaju u ministarstvima nadležnim za poslove pravde, spoljne poslove, unutrašnje poslove, rad, zapošljavanje, boračka i socijalna pitanja, prosvetu, nauku i tehnološki razvoj, zdravlje, kulturu i informisanje, državnu upravu i lokalnu samoupravu i iz Kancelarije za evropske integracije.\nSavet je osnovan sa zadatkom da razmatra i prati primenu preporuka koje Republika Srbija dobija u procesu Univerzalnog periodičnog pregleda Saveta za ljudska prava Ujedinjenih nacija i preporuka ugovornih tela Ujedinjenih nacija – Komiteta za prava čoveka, Komiteta za ekonomska, socijalna i kulturna prava, Komiteta za ukidanje rasne diskriminacije, Komiteta za eliminisanje diskriminacije žena, Komiteta protiv torture, Komiteta za prava deteta, Komiteta za prava osoba sa invaliditetom i Komiteta za prisilne nestanke. Savet će predlagati mere za primenu dobijenih preporuka, davati mišljenja o napretku ljudskih prava u izveštajnom periodu i stručna objašnjenja o stanju ljudskih prava i rezultatima koji su ostvareni primenom preporuka.\nSednici Saveta, osim članova prisustvovali su i predstavnici nazavisnih regulatornih tela, Zaštitnika građana i Poverenika za informacije od javnog značaja i zaštitu podataka o ličnosti.


Niška televizija » Petorica niških žandarma biće otpušteni iz policije i krivično gonjeni (VIDEO)\nObjavljeno 08.10.2014. 11:38\nIstraga o incidentu na Paradi ponosa je završena. Ustanovljeno je da su niški žandarmi prekoračili svoja ovlašćenja kada su pretukli Andreja Vučića, Predraga Malog i dvojicu pripadnika “Kobri”, prenosi Tanjug. Istraga o incidentu na Paradi ponosa pokazala je da su pripadnici niškog odreda Žandarmerije pretukli Andreja Vučića, Predraga Malog i dvojicu pripadnika „Kobri“.\nPetorica niških žandarma koji su odmah nakon objavljivanja snimka incidenta identifikovani biće otpušteni iz policije i krivično gonjeni, a o sudbini komandanta Žandarmerije generala Milenka Božovića odlučiće se narednih dana, pišu Naše novine.\nPetorica suspendovanih pripadnika niškog odreda Žandarmerije saslušni su u istrazi koju su zajendički vodili MUP, Vojnobezbednosna agencija i BIA.\nPozivajući se na izvor blizak istrazi list piše da je pošto su pregledani snimci, saslušani učesnici događaja i preslušani telefonski razgovori utvrđeno je da su niški žandarmi prekoračili svoja ovlašćenja.\nfoto Video N1\nIzvor lista navodi da će svi dokazi zajedno sa izveštajem koji su napravile sve tri službe u narednim danima biti predati tužilaštvu i da ima elementa da tužilac pokrene postupak po službenoj dužnosti.\nZa operaciju od 250 do 450 evra !


Belgija naložila zatvaranje Fererove fabrike zbog salmonele\nTanjug 8. aprila 2022. 18:45\nBRISEL – Belgijske zdravstvene vlasti naložile su danas italijanskoj konditorskoj grupi Ferero da obustavi proizvodnju u belgijskoj fabrici, nakon istrage desetine slučajeva salmonele koji se povezuju s Kinder čokoladicama te kompanije.\nFerero, koji je povukao iz prodaje nekoliko serija Kinder jaja i drugih proizvoda u Španiji, Britaniji, Irskoj i Sjedinjenim Državama, saopštio je da su povučeni i drugi Kinder proizvodi proizvedeni u belgijskoj fabrici u Arlonu, prenosi Rojters.\nKompanija nije eksplicitno povezala opoziv Kinder proizvoda sa slučajevima salmonele.\nMeđutim, belgijska agencija za bezbednost hrane AFSCA-FAVV objavila je da je potvrđena veza između više od sto slučajeva salmonele tokom nekoliko nedelja i proizvodnje Ferera u južnoj Belgiji.\nEvropska zdravstvena agencija je u sredu saopštila da istražuje desetine prijavljenih i sumnjivih slučajeva salmonele povezanih sa konzumiranjem Kinder čokolada u najmanje devet zemalja, uglavnom među decom mlađom od 10 godina.\nFabrika u Arlonu, prema podacima Ferer, učestvuje sa oko 7,0 posto u ukupnoj količini Kinder proizvoda u svetu.\nBelgijska agencija za bezbednost hrane je saopštila da je odluka da se obustavi proizvodnja u Arlonu doneta nakon što je zaključila da su informacije iz Ferera nepotpune. Ukidanje obustave proizvodnje će biti moguće tek kada se utvrdi da pogon ispunjava sve uslove predviđene propisima o bezbednosti hrane.\nAgencija je pozvala potrošače da ne jedu ni jedan od opozvanih proizvoda, uključujući čokoladna jaja Kinder Surprajz, Kinder Surprajz Maksi, Kinder Mini Egs i Kinder Šokobons.\nIz Ferera su rekli da je bilo internih neefikasnosti, koje su dovele do kašnjenja odgovora i blagovremeng deljenja informacija.\nU ranijem saopštenju su povlačenje iz prodaje opisali kao meru predostrožnosti i naveli da nijedan Kinder proizvodi koji je pušten na tržište nije bio pozitivan na salmonelu, dodaje Rojters.


APELACIONI SUD U BEOGRADU: Pravosnažnom presudom odbijen zahtev za raskid ugovora dužniku u švajcarskim francima zbog promenjenih okolnosti. Ovo je "pilot presuda", a očekuje se i da Vrhovni kasacioni sud zauzme pravni stav o ovim spornim pitanjima\nUgovor o kreditu u kome je kriterijum za indeksaciju švajcarski franak nije pao na sudu. Naime, Apelacioni sud u Beogradu potvrdio je prvostepenu presudu kojom je odbačena tužba za poništenje ugovora o stambenom kreditu u švajcarskim francima iz 2008. godine između klijenta i banke. Istovremeno odbijen je tužbeni zahtev za raskid tog ugovora zbog promenjenih uslova, odnosno rasta kursa švajcarskog franka.\nOvo je pravosnažna presuda, ali tužilja još uvek ima pravo da uloži vanredni pravni lek Vrhovnom kasacionom sudu. Naime, Građansko odeljenje sudske prakse Apelacionog suda u Beogradu u saopštenju je ukazalo da se u ovom slučaju "radi o 'pilot presudi' – prvoj presudi, koja je ekspedovana iz suda, jer se očekuje da nezadovoljna stranka uloži zahtev za reviziju kako bi Vrhovni kasacioni sud (VKS) zauzeo pravni stav o ovim spornim pitanjima".\nDo donošenja odluke VKS, sudijama ovog građanskog odeljenja predloženo je da zastanu sa odlučivanjem po žalbama radi jednakog postupanja u jednakim stvarima, koje se zasnivaju na istom činjeničnom stanju i pravnom osnovu, navodi se u saopštenju Apelacionog suda.\nApelacioni sud je ovde zaključio da promena valute kursa švajcarskog franka nije neuobičajena pojava ni na domaćem ni na međunarodnom deviznom tržištu, napominjući u svojoj odluci, da se rast kursa bilo koje valute, pa i švajcarskog franka, u odnosu na dinar, koji se već dogodio u prošlosti, mogao predvideti.\n– Ovo posebno kada se ima u vidu istorijsko kretanje vrednosti dinara u odnosu na nemačku i ostale valute u proteklim decenijama, jer je opšte poznato da je depresijacija dinara tokom hiperinflacije u periodu od 1992. do 1994. godine postojala na dnevnom nivou i ista je iznosila preko 300.000.000 odsto - naveo je Apelacioni sud.\nIzvor: Vebsajt Politika, Jovana Rabrenović, 05.04.2018.


"Bitnija mu patika od života": Reper na udaru kritika poslije incidenta u Teksasu - BIGportal.ba\n“Bitnija mu patika od života”: Reper na udaru kritika poslije incidenta u Teksasu\nKajli Džener je izdala saopštenje u kojem izražava saučešće žrtvama tragedije na festivalu Astroworld, istovremeno podržavajući njegovog osnivača i svog partnera Trevisa Skota, koji se našao na udaru kritika jer nije ranije prekinuo nastup.\nPolicija je saopštila da je osam ljudi, uključujući jednog od 14 godina, umrlo, a mnogi su povređeni nakon što je prepuna i haotična publika na koncertu repera u njegovom rodnom gradu Hjustonu pojurila prema bini.\nTrevisa Skota i organizatore događaja Astroworld, tužila su najmanje tri posetioca koncerta zbog povreda koje su zadobili.\nNa društvenim mrežama kruži snimak gde se vidi da Trevis nastavlja sa izvođenjem dok ljudi pokušavaju da pomognu momku koji ima napad. Osim toga kako američki mediji prenose, i ranije je na Trevisovim koncertima bilo incidenata, jer je često je podsticao fanove da zaobiđu obezbeđenje i dođu na binu, ali nijedna od tih prethodnih situacija nije rezultirala smrtnim ishodom.\nJedna korisnica Tvitera postavila je video-snimak sa jednog nastupa repera koji prikazuje kako on skače u publiku, a onda u jednom trenutku počinje da proziva momka koji je pokušao da mu uzme patike, pozivajući masu da ga napadne, a onda je tražio da ga izbace sa koncerta.\n“Jedina osoba od koje treba da budete bolji je ona koja ste sada”: Kako je govorio Frojd\nPoslije ubistva – sepsa: Radnika sa seta filma “Rust” ujeo otrovni pauk


AMSS podržao akciju "Đaci vas mole, usporite pored škole" - GARAŽA\nU ime kontinuirane saradnje sa svim institucijama koje se bave bezbednošću u saobraćaju, AMSS je povodom početka desetog ciklusa akcije „Đaci vas mole, usporite pored škole“, u OŠ „France Prešern“ u Rakovici, podržao akciju Parking servisa. Uz podršku i prisustvo predstavnika svih resornih institucija i ministarstava, za đake prvake ove škole, održana je edukativna predstava o saobraćaju. Cilj predstave najmlađim đacima škole je edukacija kroz igru i zabavu, i povećanje njihove bezbednosti u saobraćaju.\nGeneralni sekretar AMSS Predrag Đurđev naglasio je na skupu u Rakovici, da će AMSS kao jedna od vodećih institucija koja se bavi besbednošću u saobraćaju, uvek podržati ovakve aktivnosti. Bezbednost i prevencija dece u saobraćaju su prioritet društva, zato je korisno da se najmlađim osnovcima na njima prepoznatljiv način – dečjom predstavom, približi značaj učešća i bezbednosti u saobraćaju. Neprocenjiv doprinos tome kroz ovu akciju je i to, što oni već kao prvaci mogu da nauče da pravilno prelaze ulicu, i počnu da poštuju saobraćajne propise.\nPrisutni predstavnici ministarstava Republike Srbije, saobraćajne policije Republike Srbije, Grada Beograda, Uprave saobraćajne policije grada Beograda, Auto moto saveza Srbije (AMSS) i Parking servisa, obezbedili su i podelili deci i korisne poklone, fluorescentne prsluke, kalendare i kviz knjige “Bezbedno do škole”.\nDobar primer koji govori o značaju pojedinačnog angažovanja opština u ovoj akciji, je upravo to što se u zonama škola Rakovice, od početka trajanja akcije nije dogodila ni jedna saobraćajna nezgoda u kojoj su stradala deca.\n2016 akcija amss deca djaci škola vas mole\nMercedes-Benz koncept X-Klasa – Prvi pogled na novi pik-ap koji nosi trokraku zvezdu\nNovi Nissan Qashqai ostvario je najvišu ocenu za bezbednost na testiranjima Euro NCAP-a 2021\nPostupci u slučaju saobraćajne nezgode\nZašto treba zameniti pneumatike kada spoljna temperatura počne da raste?\nDve decenije u službi spašavanja života: Centar za bezbednost Volvo Cars obeležava 20 godina postojanja\nPrevious post:Mercedes-Benz koncept X-Klasa – Prvi pogled na novi pik-ap koji nosi trokraku zvezdu\nNext post:FIAT 124 Spider – 50. godina


Posle pregovora, minimalac u Severnoj Makedoniji podignut na 300 evra – DnevniZurnal\nPosle pregovora, minimalac u Severnoj Makedoniji podignut na 300 evra\nby admin 08/02/2022, 14:58 1.9k Views\nVlada Severne Makedonije, poslodavci i Savez sindikata postigli su dogovor da minimalna plata od marta bude povećana na 18.000 denara (oko 300 evra) sa sadašnjih 15.200 denara.\nTo je dogovoreno kasno sinoć, nakon višednevnih pregovora tokom kojih su poslodavci odbacivali zahtev najvećeg makedonskog sindikata za povećanje minimalne zarade na 18.000 dinara i nudili 16.300 denara, a sindikat zapretio štrajkovima i blokadama ako ne bude prihvaćen njihov zahtev.\nKako je saopštila vlada u Skoplju, minimalna plata koja će početi da se isplaćuje od aprila za najmanje 80.000 radnika biće u visini od najmanje 18.000 denara.\nPremijer Severne Makedonije Dimitar Kovačevski je objasnio da će, prema tripartitnom dogovoru o povećanju minimalne zarade, „država pokriti sve dorinose između minimalne plate od 15.200 denara koja se isplaćuje sada, do one koja će se isplaćivati u martu od 18.000 denara“.\nTim najnovijim povećanjem minimalne zarade kojom će, kako je istakao premijer, “80.000 građana biti izvučeno iznad praga siromaštva”.\n“Definisanjem minimalne plate na nivo od 18.000 denara, sumom koja je dvostruko veća nego u 2016, postajemo predvodnici u Evropi u visini udela minimalne u prosečnoj plati”, rekao je Kovačevski.\nPrema njegovim rečima, na sastanku sa poslodavcima i sindikatima postignut je i dogovor da visina minimalne plate ne može biti niža od 57 odsto od prosečne plate, prema podacima Državnog zavoda za statistiku.


Ministarstvo za naučnotehnološki razvoj RS – UNDP: Potpisan Memorandum o razumijevanju – Novosti Plus\nNAUKA I TEHNOLOGIJA Republika Srpska\n29 Jula, 2020 29 Jula, 2020 Dragana Morača\t0 Comments\n“Realizacija ovih aktivnosti zavisi od epidemiološke situacije, te je naša pretpostavka da će realizacija ovakvog tipa obuke naših službenika biti u prvoj fazi onlajn, uz pomoć tehnoloških alatki za komunikaciju, ali ne isključujemo ni mogućnost fizičkog prisustva kada nam to uslovi omoguće”, rekao je Rajčević novinarima nakon potpisivanja Memoranduma.\nOn je ukazao da je Memorandumom obuhvaćen i segment pružanja stručnih i konsultantnih usluga UNDP-a resornom ministarstvu, a u vezi sa kreiranjem fleksibilnog i boljeg poslovnog okruženja za razvoj sektora informacionih i komunikacionih tehnologija /IKT/ u Srpskoj.\n“Potpisivanje ovog memoranduma doprinijeće da dobijemo značajnu podršku u aktivnostima posvećenim razvijanju ovog sektora, ali i da analiziramo zakonske i podzakonske akte i na osnovu toga napravimo set novih rješenja, koji će omogućiti domaćim i stranim investitorima bolji pristup domaćem tržištu IKT usluga i proizvoda”, rekao je Rajčević.\n“UNDP je ovim memorandumom iskazao volju da nam pomogne u vezi sa kreiranjem projekta ovog parka i to je nešto što je nama u ovom momentu više nego potrebno“, rekao je Rajčević.\n“Posvećeni smo da ubrzamo taj proces i sprovedemo cijeli set aktivnosti ove i naredne godine”, rekla je Nedera, te izrazila zadovoljstvo jer je pokazana veća zainteresovanost resornog ministarstva na realizaciji ovih aktivnosti.\n← U Trnovu mural Novaka Đokovića visok osam metara\nMiljan Vučetić, najmlađi doktor nauka u Srpskoj →\nNarodno pozorište RS najavilo da će predstave prikazivati onlajn na “Jutjub” kanalu Pozorišta\n21 Marta, 2020 21 Marta, 2020 Dragana Morača\t0